text: εν λόγω περιοχών, συνεκτιμώντας όλα τα σχετικά διεθνή πρότυπα, κατευθυντήριες γραμμές ή συστάσεις.2. Κατά τον καθορισμό των εν λόγω περιοχών, τα συμβαλλόμενα μέρη εξετάζουν παράγοντες όπως η γεωγραφική θέση, τα οικοσυστήματα, η επιδημιολογική επιτήρηση και η αποτελεσματικότητα των υγειονομικών ή φυτοϋγειονομικών ελέγχων στις περιοχές αυτές.3. Τα συμβαλλόμενα μέρη συνεργάζονται στενά για τον καθορισμό απαλλαγμένων από παράσιτα ή νόσους περιοχών και περιοχών με χαμηλό επιπολασμό παρασίτων ή νόσων, με στόχο να δημιουργηθεί κλίμα εμπιστοσύνης όσον αφορά τις διαδικασίες που ακολουθεί κάθε συμβαλλόμενο μέρος για τον καθορισμό των περιοχών αυτών. Τα συμβαλλόμενα μέρη καταβάλλουν προσπάθειες προκειμένου η δραστηριότητα δημιουργίας κλίματος εμπιστοσύνης να ολοκληρωθεί εντός δύο περίπου ετών μετά την έναρξη ισχύος της παρούσας συμφωνίας. Η επιτυχημένη ολοκλήρωση της συνεργασίας για τη δημιουργία κλίματος εμπιστοσύνης θα επιβεβαιωθεί από την Επιτροπή Υγειονομικών και Φυτοϋγειονομικών Μέτρων που αναφέρεται στο άρθρο 5.10.4. Κατά τον καθορισμό των περιοχών αυτών, το συμβαλλόμενο μέρος εισαγωγής θεμελιώνει καταρχήν το δικό του καθορισμό της κατάστασης της υγείας των ζώων ή των φυτών του συμβαλλόμενου μέρους εξαγωγής ή τμημάτων του, στις πληροφορίες που του παρέχει το συμβαλλόμενο μέρος εξαγωγής, σύμφωνα με τα πρότυπα της συμφωνίας ΥΦΥ, της ΠΟΥΖ και της ΔΣΠΦ, ενώ συνεκτιμά τον καθορισμό που έχει πραγματοποιήσει το συμβαλλόμενο μέρος εξαγωγής. Στο πλαίσιο αυτό, εάν ένα συμβαλλόμενο μέρος δεν αποδεχθεί τον καθορισμό που πραγματοποίησε το άλλο συμβαλλόμενο μέρος, το συμβαλλόμενο μέρος που δεν αποδέχεται τον καθορισμό εξηγεί τους λόγους και είναι έτοιμο να προβεί σε διαβουλεύσεις.5. Το συμβαλλόμενο μέρος εξαγωγής παρέχει τα αναγκαία αποδεικτικά στοιχεία για να αποδείξει αντικειμενικά στο συμβαλλόμενο μέρος εισαγωγής ότι οι εν λόγω περιοχές αποτελούν, και αναμένεται να εξακολουθήσουν να αποτελούν, απαλλαγμένες από παράσιτα ή νόσους περιοχές και περιοχές με χαμηλό επιπολασμό παρασίτων ή νόσων, αντίστοιχα. Για το σκοπό αυτό, επιτρέπεται σε εύλογο βαθμό, κατόπιν αιτήματος, η πρόσβαση του συμβαλλόμενου μέρους εισαγωγής σε επιθεωρήσεις, δοκιμές και άλλες σχετικές διαδικασίες.Άρθρο 5.9Συνεργασία για την καλή διαβίωση των ζώωνΤα συμβαλλόμενα μέρη:α) ανταλλάσσουν πληροφορίες, εμπειρογνωμοσύνη και εμπειρίες στον τομέα της καλής διαβίωσης των ζώων και εγκρίνουν πρόγραμμα εργασίας για τις δραστηριότητες αυτές· καιβ) συνεργάζονται για την ανάπτυξη προτύπων καλής διαβίωσης των ζώων σε διεθνή φόρουμ, ιδίως όσον αφορά την αναισθητοποίηση και τη σφαγή των ζώων.Άρθρο 5.10Επιτροπή Υγειονομικών και Φυτοϋγειονομικών Μέτρων1. Η Επιτροπή Υγειονομικών και Φυτοϋγειονομικών Μέτρων που θεσπίζεται δυνάμει του άρθρου 15.2 παράγραφος 1 (ειδικές επιτροπές) μπορεί:α) να αναπτύσσει τις αναγκαίες διαδικασίες ή διευθετήσεις για την εφαρμογή του παρόντος κεφαλαίου·β) να παρακολουθεί την πρόοδο ως προς την εφαρμογή του παρόντος κεφαλαίου·γ) να επιβεβαιώνει την επιτυχημένη ολοκλήρωση της δραστηριότητας δημιουργίας κλίματος εμπιστοσύνης, η οποία αναφέρεται στο άρθρο 5.8 παράγραφος 3·δ) να αναπτύσσει διαδικασίες για την έγκριση των εγκαταστάσεων προϊόντων ζωικής προέλευσης και, όπου ενδείκνυται, των μονάδων παραγωγής προϊόντων φυτικής προέλευσης· καιε) να αποτελεί φόρουμ για τη συζήτηση των προβλημάτων που προκύπτουν από την εφαρμογή ορισμένων υγειονομικών ή φυτοϋγειονομικών μέτρων, με σκοπό την επίτευξη αμοιβαία αποδεκτών εναλλακτικών λύσεων. Στο πλαίσιο αυτό, κατόπιν αιτήματος ενός συμβαλλόμενου μέρους, η επιτροπή συνεδριάζει επειγόντως προκειμένου να διεξαχθούν διαβουλεύσεις.2. Η επιτροπή απαρτίζεται από εκπροσώπους των συμβαλλόμενων μερών και συνεδριάζει μία φορά το χρόνο, σε ημερομηνία που ορίζεται από


text: κοινού. Η τοποθεσία των συνεδριάσεων συμφωνείται επίσης από κοινού. Η ημερήσια διάταξη εγκρίνεται πριν από τις συνεδριάσεις. Την προεδρία ασκούν εναλλακτικά τα συμβαλλόμενα μέρη.Άρθρο 5.11Επίλυση των διαφορώνΚανένα από τα συμβαλλόμενα μέρη δεν δύναται να εφαρμόζει το κεφάλαιο δεκατέσσερα (διαδικασία επίλυσης των διαφορών) για οποιοδήποτε θέμα που προκύπτει από το παρόν κεφάλαιο.ΚΕΦΑΛΑΙΟ ΕΞΙΔΙΕΥΚΟΛΥΝΣΗ ΤΩΝ ΤΕΛΩΝΕΙΑΚΩΝ ΔΙΑΔΙΚΑΣΙΩΝ ΚΑΙ ΤΩΝ ΕΜΠΟΡΙΚΩΝ ΣΥΝΑΛΛΑΓΩΝΆρθρο 6.1Στόχοι και αρχέςΜε στόχο τη διευκόλυνση των εμπορικών συναλλαγών και την προώθηση της τελωνειακής συνεργασίας σε διμερή και πολυμερή βάση, τα συμβαλλόμενα μέρη συμφωνούν να συνεργάζονται καθώς επίσης και να εγκρίνουν και να εφαρμόζουν τις απαιτήσεις τους και τις διαδικασίες τους για τις εισαγωγές, τις εξαγωγές και τη διαμετακόμιση εμπορευμάτων με βάση τους ακόλουθους στόχους και αρχές:α) προκειμένου να εξασφαλίζεται ότι οι απαιτήσεις και οι διαδικασίες για τις εισαγωγές, τις εξαγωγές και τη διαμετακόμιση εμπορευμάτων είναι αποτελεσματικές και αναλογικές·i) κάθε συμβαλλόμενο μέρος θεσπίζει ή διατηρεί ταχείες τελωνειακές διαδικασίες ενώ παράλληλα διατηρεί κατάλληλες διαδικασίες τελωνειακού ελέγχου και επιλογής·ii) οι απαιτήσεις και οι διαδικασίες για τις εισαγωγές, τις εξαγωγές και τη διαμετακόμιση δεν είναι περισσότερο διοικητικά επαχθείς ή περιοριστικές για το εμπόριο απ’ όσο είναι αναγκαίο για την επίτευξη των θεμιτών στόχων·iii) κάθε συμβαλλόμενο μέρος προβλέπει, για τον εκτελωνισμό των εμπορευμάτων, ελάχιστο αριθμό εγγράφων, και παρέχει στους χρήστες των τελωνειακών υπηρεσιών πρόσβαση σε ηλεκτρονικά συστήματα·iv) κάθε συμβαλλόμενο μέρος χρησιμοποιεί τεχνολογία πληροφορικής που επιταχύνει τις διαδικασίες παράδοσης των εμπορευμάτων·v) κάθε συμβαλλόμενο μέρος εξασφαλίζει ότι οι τελωνειακές αρχές και οργανισμοί του που συμμετέχουν σε διασυνοριακούς ελέγχους σε θέματα εισαγωγών, εξαγωγών και διαμετακόμισης, συνεργάζονται και συντονίζουν τις δραστηριότητές τους· καιvi) κάθε συμβαλλόμενο μέρος καθιστά προαιρετική τη χρησιμοποίηση εκτελωνιστών.β) οι απαιτήσεις και οι διαδικασίες για τις εισαγωγές, τις εξαγωγές και τη διαμετακόμιση εμπορευμάτων βασίζονται σε διεθνή μέσα και πρότυπα που εφαρμόζονται στον τομέα του εμπορίου και των τελωνείων, τα οποία έχουν γίνει αποδεκτά από τα συμβαλλόμενα μέρη·i) τα διεθνή μέσα και πρότυπα που εφαρμόζονται στον τομέα του εμπορίου και των τελωνείων, εάν υπάρχουν, αποτελούν τη βάση των απαιτήσεων και των διαδικασιών εισαγωγών, εξαγωγών και διαμετακόμισης, εκτός από την περίπτωση που τα εν λόγω μέσα και πρότυπα θα αποτελούσαν μη αποτελεσματικό ή ακατάλληλο μέσο για την εκπλήρωση των θεμιτών επιδιωκόμενων στόχων· καιii) οι απαιτήσεις και οι διεργασίες που αφορούν τα δεδομένα χρησιμοποιούνται σταδιακά και εφαρμόζονται σύμφωνα με το υπόδειγμα για τα τελωνειακά δεδομένα του Παγκόσμιου Οργανισμού Τελωνείων (εφεξής "ο ΠΟΤ") και τις σχετικές συστάσεις και κατευθυντήριες γραμμές του ΠΟΤ·γ) οι απαιτήσεις και οι διαδικασίες είναι διαφανείς και προβλέψιμες για τους εισαγωγείς, τους εξαγωγείς και τους λοιπούς ενδιαφερομένους·δ) κάθε συμβαλλόμενο μέρος διαβουλεύεται εγκαίρως με τους εκπροσώπους του εμπορικού κόσμου και τους λοιπούς ενδιαφερομένους, μεταξύ άλλων όσον αφορά σημαντικές νέες ή τροποποιημένες απαιτήσεις και διαδικασίες, πριν από την έγκρισή τους·ε) εφαρμόζονται αρχές ή διαδικασίες διαχείρισης κινδύνων, προκειμένου οι προσπάθειες συμμόρφωσης να επικεντρώνονται στις συναλλαγές που αξίζουν προσοχής·στ) κάθε συμβαλλόμενο μέρος συνεργάζεται και ανταλλάσσει πληροφορίες με σκοπό να δοθεί προώθηση στην εφαρμογή και στη συμμόρφωση με τα μέτρα διευκόλυνσης των εμπορικών συναλλαγών που εγκρίνονται στο πλαίσιο της παρούσας συμφωνίας· καιζ) τα μέτρα για τη διευκόλυνση των εμπορικών συναλλαγών εφαρμόζονται με την

type: contracts

jurisdiction: EU


text: επιφύλαξη της εκπλήρωσης των θεμιτών πολιτικών στόχων, όπως η προστασία της εθνικής ασφάλειας, της υγείας και του περιβάλλοντος.Άρθρο 6.2Θέση των εμπορευμάτων σε ελεύθερη κυκλοφορία1. Κάθε συμβαλλόμενο μέρος εγκρίνει και εφαρμόζει απλουστευμένες και αποτελεσματικές τελωνειακές και άλλες σχετικές με το εμπόριο απαιτήσεις και διαδικασίες, προκειμένου να διευκολύνονται οι εμπορικές συναλλαγές μεταξύ των συμβαλλόμενων μερών.2. Σύμφωνα με την παράγραφο 1, κάθε συμβαλλόμενο μέρος εξασφαλίζει ότι οι τελωνειακές αρχές του, οι συνοριακές αρχές του ή άλλες αρμόδιες υπηρεσίες εφαρμόζουν απαιτήσεις και διαδικασίες οι οποίες:α) προβλέπουν τη θέση των εμπορευμάτων σε ελεύθερη κυκλοφορία εντός χρονικής περιόδου όχι μεγαλύτερης εκείνης που απαιτείται για να εξασφαλίζεται η συμμόρφωση με τη νομοθεσία και τις διατυπώσεις των τελωνειακών και άλλων σχετικών με το εμπόριο νόμων και διατυπώσεων. Κάθε συμβαλλόμενο μέρος καταβάλλει προσπάθειες για περαιτέρω συντόμευση του χρόνου θέσης σε ελεύθερη κυκλοφορία·β) προβλέπουν την εκ των προτέρων ηλεκτρονική υποβολή και, ενδεχομένως, επεξεργασία των πληροφοριών πριν από την άφιξη των εμπορευμάτων, "επεξεργασία πριν από την άφιξη", προκειμένου να καταστεί δυνατή η θέση των εμπορευμάτων σε ελεύθερη κυκλοφορία ταυτόχρονα με την άφιξη·γ) επιτρέπουν στους εισαγωγείς να λάβουν έγκριση από τα τελωνεία για θέση των εμπορευμάτων σε ελεύθερη κυκλοφορία πριν από τον τελικό καθορισμό εκ μέρους της τελωνειακής αρχής των επιβαλλόμενων δασμών, φόρων και τελών, και με την επιφύλαξη του εν λόγω τελικού καθορισμού [3]· καιδ) καθιστούν δυνατή την παράδοση των εμπορευμάτων για θέση σε ελεύθερη κυκλοφορία στο σημείο άφιξης, χωρίς προσωρινή μεταφορά σε αποθήκες ή άλλες εγκαταστάσεις.Άρθρο 6.3Απλουστευμένο τελωνειακό καθεστώςΤα συμβαλλόμενα μέρη προσπαθούν να εφαρμόζουν απλουστευμένο καθεστώς εισαγωγών και εξαγωγών για τους εμπόρους ή τους οικονομικούς φορείς οι οποίοι πληρούν τα συγκεκριμένα κριτήρια που έχει θεσπίσει ένα συμβαλλόμενο μέρος, ιδίως ταχύτερο εκτελωνισμό και θέση των εμπορευμάτων σε ελεύθερη κυκλοφορία, συμπεριλαμβανομένης της εκ των προτέρων και με ηλεκτρονικά μέσα υποβολής και επεξεργασίας των πληροφοριών πριν από την άφιξη των αποστολών, μειωμένη συχνότητα υλικών ελέγχων και διευκόλυνση των εμπορικών συναλλαγών όσον αφορά, για παράδειγμα, την απλούστευση των διασαφήσεων με τα ελάχιστα δυνατά έγγραφα.Άρθρο 6.4Διαχείριση κινδύνωνΚάθε συμβαλλόμενο μέρος εφαρμόζει συστήματα διαχείρισης κινδύνου, στο βαθμό που είναι δυνατό με ηλεκτρονικά μέσα, για την ανάλυση και τη στόχευση κινδύνου που επιτρέπουν στις τελωνειακές αρχές του να επικεντρώνουν τις δραστηριότητες ελέγχου στα εμπορεύματα υψηλού κινδύνου και να απλουστεύουν τον εκτελωνισμό και τη διακίνηση των εμπορευμάτων χαμηλού κινδύνου. Για τις διαδικασίες διαχείρισής του, κάθε συμβαλλόμενο μέρος κάνει χρήση των διατάξεων της αναθεωρημένης σύμβασης για την απλούστευση και την εναρμόνιση των τελωνειακών διαδικασιών του 1999 (εφεξής "η σύμβαση του Κιότο") και των κατευθυντήριων γραμμών του ΠΟΤ για τη διαχείριση κινδύνων.Άρθρο 6.5Διαφάνεια1. Κάθε συμβαλλόμενο μέρος εξασφαλίζει ότι η τελωνειακή του νομοθεσία και άλλοι σχετικοί με το εμπόριο νόμοι, κανονισμοί και γενικές διοικητικές διαδικασίες και άλλες απαιτήσεις, συμπεριλαμβανομένων τελών και επιβαρύνσεων, είναι προσιτές σε όλους τους ενδιαφερομένους, μέσω ενός επίσημα καθορισμένου μέσου και, όπου είναι εφικτό και δυνατό, μέσω επίσημου διαδικτυακού τόπου.2. Κάθε συμβαλλόμενο μέρος ορίζει ή διατηρεί ένα ή περισσότερα κέντρα επαφής ή παροχής πληροφοριών για την υποβολή των ερωτήσεων των ενδιαφερομένων σχετικά με τις τελωνειακές διαδικασίες και άλλα ζητήματα που αφορούν το εμπόριο.3. Κάθε συμβαλλόμενο μέρος διαβουλεύεται με τους


text: εκπροσώπους του εμπορικού κόσμου και τους λοιπούς ενδιαφερομένους και τους παρέχει πληροφορίες. Οι εν λόγω διαβουλεύσεις και πληροφορίες καλύπτουν τις σημαντικές νέες ή τροποποιημένες απαιτήσεις και διαδικασίες, ενώ παρέχεται και η ευκαιρία υποβολής παρατηρήσεων πριν από την έγκριση των εν λόγω απαιτήσεων.Άρθρο 6.6Εκ των προτέρων έκδοση αποφάσεων1. Κατόπιν γραπτού αιτήματος εκ μέρους των εμπόρων, κάθε συμβαλλόμενο μέρος εκδίδει γραπτώς εκ των προτέρων αποφάσεις, μέσω των τελωνειακών αρχών του, πριν από την εισαγωγή ενός εμπορεύματος στο έδαφός του, σύμφωνα με τις νομοθετικές και κανονιστικές του διατάξεις, σχετικά με τη δασμολογική κατάταξη, την καταγωγή ή οποιοδήποτε συναφές θέμα, που αποφασίζεται από το συμβαλλόμενο μέρος.2. Τηρουμένων τυχόν απαιτήσεων περί εμπιστευτικότητας που προβλέπουν οι νομοθετικές και κανονιστικές του διατάξεις, κάθε συμβαλλόμενο μέρος δημοσιεύει, για παράδειγμα στο διαδίκτυο, τις εκ των προτέρων αποφάσεις του για τη δασμολογική κατάταξη και οποιοδήποτε άλλο συναφές θέμα, που αποφασίζεται από το συμβαλλόμενο μέρος.3. Για να διευκολύνονται οι εμπορικές συναλλαγές, τα συμβαλλόμενα μέρη περιλαμβάνουν στο διμερή τους διάλογο τακτικές επικαιροποιήσεις όσον αφορά αλλαγές της αντίστοιχης νομοθεσίας τους για τα ζητήματα που αναφέρονται στις παραγράφους 1 και 2.Άρθρο 6.7Διαδικασίες προσφυγής1. Κάθε συμβαλλόμενο μέρος εξασφαλίζει ότι, αναφορικά με τις αποφάσεις του για τελωνειακά ζητήματα και άλλες απαιτήσεις και διαδικασίες σχετικά με τις εισαγωγές, τις εξαγωγές και τη διαμετακόμιση, τα πρόσωπα που αποτελούν το αντικείμενο αυτών των αποφάσεων έχουν πρόσβαση στην επανεξέταση ή την προσφυγή κατά των αποφάσεων αυτών. Ένα συμβαλλόμενο μέρος μπορεί να απαιτήσει αρχική ακρόαση της προσφυγής του από τον ίδιο φορέα, την εποπτεύουσα αρχή του ή δικαστική αρχή πριν από την επανεξέταση από ανώτερο ανεξάρτητο όργανο, που μπορεί να είναι δικαστική αρχή ή διοικητικό δικαστήριο.2. Κατόπιν αιτήματος του εξεταστικού οργάνου προς τον παραγωγό ή τον εξαγωγέα, ο παραγωγός ή ο εξαγωγέας μπορεί να παράσχει απευθείας πληροφορίες στο συμβαλλόμενο μέρος το οποίο διενεργεί τη διοικητική επανεξέταση. Ο εξαγωγέας ή ο παραγωγός που παρέχει τις πληροφορίες μπορεί να ζητήσει από το συμβαλλόμενο μέρος το οποίο διενεργεί τη διοικητική επανεξέταση να θεωρήσει τις εν λόγω πληροφορίες εμπιστευτικές σύμφωνα με τις νομοθετικές και κανονιστικές του διατάξεις.Άρθρο 6.8Εμπιστευτικότητα1. Οποιεσδήποτε πληροφορίες παρέχονται από πρόσωπα ή αρχές ενός συμβαλλόμενου μέρους στις αρχές του άλλου συμβαλλόμενου μέρους βάσει των διατάξεων του παρόντος κεφαλαίου, συμπεριλαμβανομένης της περίπτωσης που έχουν ζητηθεί βάσει των διατάξεων του άρθρου 6.7, θεωρούνται εμπιστευτικές ή περιορισμένης χρήσης, ανάλογα με τις νομοθετικές και κανονιστικές διατάξεις που ισχύουν σε κάθε συμβαλλόμενο μέρος. Καλύπτονται από την υποχρέωση τήρησης επαγγελματικού απορρήτου και απολαύουν της προστασίας που παρέχεται σε παρόμοιες πληροφορίες από τις σχετικές νομοθετικές και κανονιστικές διατάξεις του συμβαλλόμενου μέρους το οποίο τις έλαβε.2. Η ανταλλαγή δεδομένων προσωπικού χαρακτήρα επιτρέπεται μόνον εφόσον το συμβαλλόμενο μέρος που λαμβάνει τα δεδομένα δεσμεύεται να τα προστατεύσει κατά τρόπο τουλάχιστον ισοδύναμο προς αυτόν που ισχύει για τη συγκεκριμένη περίπτωση στο συμβαλλόμενο μέρος το οποίο τα παρέχει. Το πρόσωπο που παρέχει τις πληροφορίες δεν επιβάλλει απαιτήσεις επαχθέστερες από εκείνες που ισχύουν στην επικράτειά του.3. Οι πληροφορίες που αναφέρονται στην παράγραφο 1 δεν χρησιμοποιούνται από τις αρχές του συμβαλλόμενου μέρους το οποίο τις έλαβε για άλλους σκοπούς πλην εκείνων για τους οποίους παρασχέθηκαν χωρίς τη


text: ρητή άδεια του προσώπου ή της αρχής που τις παρέσχε.4. Εκτός από την περίπτωση ρητής άδειας του προσώπου ή της αρχής που τις παρέσχε, οι πληροφορίες που αναφέρονται στην παράγραφο 1 δεν δημοσιεύονται ούτε κοινοποιούνται με άλλον τρόπο σε κανένα πρόσωπο, εκτός εάν υφίσταται σχετική υποχρέωση ή άδεια δυνάμει των νομοθετικών και κανονιστικών διατάξεων του συμβαλλόμενου μέρους το οποίο έλαβε τις πληροφορίες σε σχέση με δικαστικές διαδικασίες. Το πρόσωπο ή η αρχή που παρείχε τις πληροφορίες ενημερώνεται για την αποκάλυψή τους, εάν είναι δυνατόν, εκ των προτέρων.5. Όταν μια αρχή ή ένα συμβαλλόμενο μέρος ζητά πληροφορίες βάσει των διατάξεων του παρόντος κεφαλαίου, ενημερώνει τα πρόσωπα που πρέπει να παρέχουν τις πληροφορίες όσον αφορά κάθε δυνατότητα αποκάλυψής τους σε σχέση με δικαστικές διαδικασίες.6. Το συμβαλλόμενο μέρος που ζητά τις πληροφορίες, εκτός αν υπάρχει συμφωνία περί του αντιθέτου από το πρόσωπο που παρέσχε τις πληροφορίες, λαμβάνει όλα τα διαθέσιμα μέτρα βάσει των σχετικών νομοθετικών και κανονιστικών του διατάξεων, προκειμένου να διατηρεί την εμπιστευτικότητα των πληροφοριών και να προστατεύει τα προσωπικά δεδομένα σε σχέση με αιτήσεις τρίτου ή άλλων αρχών για αποκάλυψη των εν λόγω πληροφοριών.Άρθρο 6.9Τέλη και επιβαρύνσειςΌσον αφορά όλα τα τέλη και τις επιβαρύνσεις οποιουδήποτε χαρακτήρα πλην των δασμών και των στοιχείων που εξαιρούνται από τον ορισμό του δασμού βάσει του άρθρου 2.3 (δασμοί), τα οποία επιβάλλονται σε σχέση με τις εισαγωγές ή τις εξαγωγές:α) τα τέλη και οι επιβαρύνσεις επιβάλλονται μόνο για υπηρεσίες που παρασχέθηκαν σε σχέση με τις συγκεκριμένες εισαγωγές ή εξαγωγές ή για κάθε διατύπωση που απαιτείται για την πραγματοποίηση των εν λόγω εισαγωγών ή εξαγωγών·β) τα τέλη και οι επιβαρύνσεις δεν υπερβαίνουν το κατά προσέγγιση κόστος της παρεχόμενης υπηρεσίας·γ) τα τέλη και οι επιβαρύνσεις δεν υπολογίζονται κατ’ αξία·δ) δεν επιβάλλονται τέλη και επιβαρύνσεις σε προξενικές υπηρεσίες·ε) οι πληροφορίες σχετικά με τα τέλη και τις επιβαρύνσεις δημοσιεύονται στο επίσημα ορισμένο μέσον και, όπου είναι εφικτό και δυνατό, στον επίσημο διαδικτυακό τόπο. Στις πληροφορίες περιλαμβάνεται η αιτιολόγηση του τέλους ή της επιβάρυνσης για την παρασχεθείσα υπηρεσία, η αρμόδια αρχή, τα τέλη και οι επιβαρύνσεις που θα εφαρμοστούν, η προθεσμία και ο τρόπος της πληρωμής· καιστ) δεν επιβάλλονται νέα ή τροποποιημένα τέλη και επιβαρύνσεις πριν από τη δημοσίευση των πληροφοριών σύμφωνα με το στοιχείο ε) και πριν δοθεί δυνατότητα πρόσβασης στις πληροφορίες.Άρθρο 6.10Έλεγχοι πριν από την αποστολήΚανένα συμβαλλόμενο μέρος δεν απαιτεί τη διενέργεια ελέγχων πριν από την αποστολή ή ισοδύναμων ελέγχων.Άρθρο 6.11Έλεγχος μετά τον εκτελωνισμόΚάθε συμβαλλόμενο μέρος παρέχει στους εμπόρους την ευκαιρία να αποκομίσουν οφέλη από την εφαρμογή αποτελεσματικών ελέγχων μετά τον εκτελωνισμό. Η εφαρμογή ελέγχων μετά τον εκτελωνισμό δεν επιβάλλει στους εμπόρους αυθαίρετες ή αδικαιολόγητες απαιτήσεις ή επιβαρύνσεις.Άρθρο 6.12Δασμολογητέα αξίαΗ συμφωνία για τη δασμολογητέα αξία χωρίς τις επιφυλάξεις και τις επιλογές που προβλέπονται στο άρθρο 20 και στις παραγράφους 2 έως 4 του παραρτήματος ΙΙΙ της συμφωνίας για τη δασμολογητέα αξία ενσωματώνεται στην παρούσα συμφωνία και καθίσταται μέρος της, τηρουμένων των αναλογιών.Άρθρο 6.13Τελωνειακή συνεργασία1. Τα συμβαλλόμενα μέρη εντείνουν τη συνεργασία τους σε τελωνειακά και συναφή θέματα.2. Τα συμβαλλόμενα μέρη αναλαμβάνουν την υποχρέωση να αναπτύξουν δραστηριότητες για να διευκολύνουν το


text: εμπόριο στον τελωνειακό τομέα, συνεκτιμώντας το έργο που επιτελούν στον τομέα αυτό οι διεθνείς οργανώσεις. Σε αυτό περιλαμβάνεται η δοκιμή νέων τελωνειακών διαδικασιών.3. Τα συμβαλλόμενα μέρη επιβεβαιώνουν την υποχρέωση που ανέλαβαν όσον αφορά τη διευκόλυνση της νόμιμης κυκλοφορίας εμπορευμάτων και προτίθενται να ανταλλάσσουν ειδικές γνώσεις σχετικά με τα μέτρα που απαιτούνται για τη βελτίωση των τελωνειακών τεχνικών και διαδικασιών καθώς και με τα συστήματα πληροφορικής σύμφωνα με τις διατάξεις της παρούσας συμφωνίας.4. Τα συμβαλλόμενα μέρη αναλαμβάνουν την υποχρέωση:α) να επιδιώκουν την εναρμόνιση της τεκμηρίωσης και των πληροφοριακών στοιχείων που χρησιμοποιούνται στις εμπορικές συναλλαγές σύμφωνα με τα διεθνή πρότυπα, με σκοπό να διευκολύνεται η ροή των εμπορικών συναλλαγών μεταξύ τους σε τελωνειακά ζητήματα που αφορούν τις εισαγωγές, τις εξαγωγές και τη διαμετακόμιση των εμπορευμάτων·β) να εντείνουν τη συνεργασία μεταξύ των τελωνειακών τους εργαστηρίων και των επιστημονικών τους υπηρεσιών και να συνεργάζονται για την εναρμόνιση των μεθόδων που χρησιμοποιούν τα τελωνειακά εργαστήρια·γ) να ανταλλάσσουν τελωνειακούς υπαλλήλους·δ) να οργανώνουν από κοινού προγράμματα για τελωνειακά ζητήματα, για τα στελέχη που συμμετέχουν άμεσα στις τελωνειακές διαδικασίες·ε) να αναπτύσσουν αποτελεσματικούς μηχανισμούς επικοινωνίας με την εμπορική και την επιχειρηματική κοινότητα·στ) να αλληλοβοηθούνται, στο βαθμό που είναι εφικτό, στη δασμολογική κατάταξη, τη δασμολογητέα αξία και τον προσδιορισμό της καταγωγής για προτιμησιακή δασμολογική μεταχείριση των εισαγόμενων εμπορευμάτων·ζ) να προωθούν την ισχυρή και αποτελεσματική επιβολή των δικαιωμάτων διανοητικής ιδιοκτησίας από τις τελωνειακές αρχές, όσον αφορά τις εισαγωγές, τις εξαγωγές, τις επανεξαγωγές, τη διαμετακόμιση, τη μεταφόρτωση και άλλες τελωνειακές διαδικασίες, ιδίως όσον αφορά τα εμπορεύματα παραποίησης ή απομίμησης· καιη) να βελτιώνουν την ασφάλεια, διευκολύνοντας, παράλληλα, τις εμπορικές συναλλαγές, των εμπορευματοκιβωτίων που μεταφέρονται μέσω θαλάσσης και άλλων αποστολών από όλες τις περιοχές, τα οποία εισάγονται στα συμβαλλόμενα μέρη, μεταφορτώνονται ή διαμετακομίζονται μέσω των συμβαλλόμενων μερών. Τα συμβαλλόμενα μέρη συμφωνούν ότι οι στόχοι της εντατικοποιημένης και διευρυμένης συνεργασίας περιλαμβάνουν, μεταξύ άλλων:i) τη συνεργασία για την ενδυνάμωση των τελωνειακών ζητημάτων που αφορούν την ασφάλεια της αλυσίδας διαχειριστικής υποστήριξης του διεθνούς εμπορίου· καιii) το συντονισμό των θέσεων, στο μεγαλύτερο δυνατό βαθμό, σε όλα τα πολυμερή φόρουμ όπου ενδέχεται να τεθούν και να συζητηθούν θέματα σχετικά με την ασφάλεια των εμπορευματοκιβωτίων.5. Τα συμβαλλόμενα μέρη αναγνωρίζουν ότι η μεταξύ τους τεχνική συνεργασία έχει θεμελιώδη σημασία για τη διευκόλυνση της συμμόρφωσης με τις υποχρεώσεις που ορίζονται στην παρούσα συμφωνία και για την επίτευξη υψηλών επιπέδων διευκόλυνσης των εμπορικών συναλλαγών. Τα συμβαλλόμενα μέρη, μέσω των τελωνειακών τους διοικήσεων, συμφωνούν να αναπτύξουν ένα πρόγραμμα τεχνικής συνεργασίας με κοινά καθορισμένους όρους ως προς το πεδίο εφαρμογής, το χρονοδιάγραμμα και το κόστος των μέτρων συνεργασίας στα τελωνεία και σε τομείς που συνδέονται με τα τελωνεία.6. Μέσω των αντίστοιχων τελωνειακών τους διοικήσεων και άλλων αρχών αρμόδιων για συνοριακά ζητήματα, τα συμβαλλόμενα μέρη επενεξετάζουν σχετικές διεθνείς πρωτοβουλίες για τη διευκόλυνση των εμπορικών συναλλαγών, στις οποίες μεταξύ άλλων περιλαμβάνονται οι συναφείς εργασίες στο πλαίσιο του ΠΟΕ και του ΠΟΤ, προκειμένου να προσδιορίσουν τομείς στους οποίους η περαιτέρω κοινή δράση θα μπορούσε να διευκολύνει τις εμπορικές συναλλαγές μεταξύ των συμβαλλόμενων μερών και να προωθήσει τους κοινούς πολυμερείς στόχους. Τα συμβαλλόμενα μέρη συνεργάζονται για να καθορίσουν, όπου


text: είναι δυνατόν, κοινές θέσεις στους διεθνείς οργανισμούς στον τομέα των τελωνείων και της διευκόλυνσης των εμπορικών συναλλαγών, κυρίως στο πλαίσιο του ΠΟΕ και του ΠΟΤ.7. Τα συμβαλλόμενα μέρη βοηθούν το ένα το άλλο για την εφαρμογή και την επιβολή του παρόντος κεφαλαίου, του Πρωτοκόλλου για τον καθορισμό των "καταγόμενων προϊόντων" ή "προϊόντων καταγωγής" και των μεθόδων διοικητικής συνεργασίας, καθώς και των αντίστοιχων νομοθετικών ή κανονιστικών τους διατάξεων σε τελωνειακά θέματα.Άρθρο 6.14Αμοιβαία διοικητική συνδρομή σε τελωνειακά θέματα1. Τα συμβαλλόμενα μέρη παρέχουν αμοιβαία διοικητική συνδρομή σε τελωνειακά θέματα σύμφωνα με τις διατάξεις του Πρωτοκόλλου για την αμοιβαία διοικητική συνδρομή σε τελωνειακά θέματα.2. Κανένα από τα συμβαλλόμενα μέρη δεν δύναται να εφαρμόζει το κεφάλαιο δεκατέσσερα (διαδικασία επίλυσης των διαφορών) της παρούσας συμφωνίας για τα θέματα που καλύπτονται από το άρθρο 9.1 του Πρωτοκόλλου για την αμοιβαία διοικητική συνδρομή σε τελωνειακά θέματα.Άρθρο 6.15Τελωνειακά σημεία επαφής1. Τα συμβαλλόμενα μέρη ανταλλάσσουν καταλόγους των καθορισμένων σημείων επαφής για τα ζητήματα που προκύπτουν στο πλαίσιο του παρόντος κεφαλαίου και του Πρωτοκόλλου για τον καθορισμό των "καταγόμενων προϊόντων" ή "προϊόντων καταγωγής" και των μεθόδων διοικητικής συνεργασίας.2. Τα σημεία επαφής εργάζονται για την επίλυση επιχειρησιακών ζητημάτων που καλύπτονται από το παρόν κεφάλαιο, μέσω διαβουλεύσεων. Εάν ένα ζήτημα δεν είναι δυνατόν να επιλυθεί μέσω των σημείων επαφής, παραπέμπεται στην Επιτροπή Τελωνείων η οποία αναφέρεται στο παρόν κεφάλαιο.Άρθρο 6.16Επιτροπή Τελωνείων1. Η Επιτροπή Τελωνείων που συγκροτείται δυνάμει του άρθρου 15.2 παράγραφος 1 (ειδικές επιτροπές) εξασφαλίζει την εύρυθμη λειτουργία του παρόντος κεφαλαίου και του Πρωτοκόλλου για τον καθορισμό των "καταγόμενων προϊόντων" ή "προϊόντων καταγωγής" και των μεθόδων διοικητικής συνεργασίας, καθώς και του Πρωτοκόλλου για την αμοιβαία διοικητική συνδρομή σε τελωνειακά ζητήματα, και εξετάζει κάθε πρόβλημα που προκύπτει από την εφαρμογή τους. Για τα θέματα που καλύπτονται από την παρούσα συμφωνία, η Επιτροπή Τελωνείων διαβιβάζει έκθεση στην Επιτροπή Εμπορίου η οποία ιδρύεται δυνάμει του άρθρου 15.1 παράγραφος 1 (Επιτροπή Εμπορίου).2. Η Επιτροπή Τελωνείων απαρτίζεται από εκπροσώπους των τελωνειακών και άλλων αρμόδιων αρχών των συμβαλλόμενων μερών που είναι αρμόδιες για τελωνειακά θέματα και θέματα διευκόλυνσης των εμπορικών συναλλαγών, για τη διαχείριση του Πρωτοκόλλου για τον καθορισμό των "καταγόμενων προϊόντων" ή "προϊόντων καταγωγής" και των μεθόδων διοικητικής συνεργασίας, καθώς και του Πρωτοκόλλου για την αμοιβαία διοικητική συνδρομή σε τελωνειακά ζητήματα.3. Η Επιτροπή Τελωνείων εγκρίνει τον εσωτερικό της κανονισμό και συνεδριάζει σε ετήσια βάση, ο τόπος της συνεδρίασης εναλλάσσεται μεταξύ των συμβαλλομένων μερών.4. Κατόπιν αιτήματος ενός συμβαλλόμενου μέρους, η Επιτροπή Τελωνείων συνεδριάζει για να συζητήσει και να επιχειρήσει να επιλύσει κάθε διαφορά που ενδέχεται να προκύψει μεταξύ των συμβαλλόμενων μερών σε ζητήματα που περιλαμβάνονται στο παρόν κεφάλαιο και στο Πρωτόκολλο για τον καθορισμό των "καταγόμενων προϊόντων" ή "προϊόντων καταγωγής" και των μεθόδων διοικητικής συνεργασίας, καθώς και στο Πρωτόκολλο για την αμοιβαία διοικητική συνδρομή σε τελωνειακά ζητήματα, συμπεριλαμβανομένων της διευκόλυνσης των εμπορικών συναλλαγών, της δασμολογικής κατάταξης, της καταγωγής των εμπορευμάτων και της αμοιβαίας διοικητικής συνδρομής σε τελωνειακά ζητήματα, ιδίως όσον αφορά τα άρθρα 7 και 8 του Πρωτοκόλλου για την αμοιβαία διοικητική συνδρομή σε τελωνειακά ζητήματα.5. Η Επιτροπή Τελωνείων μπορεί να διατυπώνει ψηφίσματα, συστάσεις ή γνωμοδοτήσεις τα οποία θεωρεί


text: αναγκαία για την επίτευξη των κοινών στόχων και για την εύρυθμη λειτουργία των μηχανισμών που ορίζονται στο παρόν κεφάλαιο και στο Πρωτόκολλο για τον καθορισμό των "καταγόμενων προϊόντων" ή "προϊόντων καταγωγής" και των μεθόδων διοικητικής συνεργασίας, καθώς και στο Πρωτόκολλο για την αμοιβαία διοικητική συνδρομή σε τελωνειακά ζητήματα.ΚΕΦΑΛΑΙΟ ΕΠΤΑΕΜΠΟΡΙΚΕΣ ΣΥΝΑΛΛΑΓΕΣ ΣΤΟΝ ΤΟΜΕΑ ΤΩΝ ΥΠΗΡΕΣΙΩΝ, ΕΓΚΑΤΑΣΤΑΣΗ ΚΑΙ ΗΛΕΚΤΡΟΝΙΚΟ ΕΜΠΟΡΙΟΤΜΗΜΑ AΓενικές διατάξειςΆρθρο 7.1Στόχος, πεδίο εφαρμογής και κάλυψη1. Τα συμβαλλόμενα μέρη, επαναβεβαιώνοντας τα αντίστοιχα δικαιώματα και υποχρεώσεις τους που απορρέουν από τη Συμφωνία ΠΟΕ, ορίζουν τις αναγκαίες ρυθμίσεις για τη σταδιακή αμοιβαία απελευθέρωση των συναλλαγών στον τομέα των υπηρεσιών και της εγκατάστασης καθώς και για τη συνεργασία στον τομέα του ηλεκτρονικού εμπορίου.2. Καμία διάταξη του παρόντος κεφαλαίου δεν μπορεί να θεωρηθεί ότι επιβάλλει υποχρεώσεις στον τομέα των δημόσιων συμβάσεων.3. Το παρόν κεφάλαιο δεν εφαρμόζεται για τις επιδοτήσεις ή τις επιχορηγήσεις που παρέχει ένα συμβαλλόμενο μέρος, συμπεριλαμβανομένων των δανείων, εγγυήσεων και ασφαλίσεων με κρατική υποστήριξη.4. Σύμφωνα με το παρόν κεφάλαιο, κάθε συμβαλλόμενο μέρος διατηρεί το δικαίωμα ρύθμισης και θέσπισης νέων κανονιστικών ρυθμίσεων για την εκπλήρωση θεμιτών πολιτικών στόχων.5. Το παρόν κεφάλαιο δεν εφαρμόζεται σε μέτρα που αφορούν φυσικά πρόσωπα τα οποία επιζητούν πρόσβαση στην αγορά εργασίας ενός συμβαλλόμενου μέρους, ούτε σε μέτρα που αφορούν θέματα σχετικά με την υπηκόοτητα, τη διαμονή ή την απασχόληση σε μόνιμη βάση.6. Καμία διάταξη του παρόντος κεφαλαίου δεν απαγορεύει στα συμβαλλόμενα μέρη να εφαρμόζουν μέτρα για τη ρύθμιση της εισόδου ή της προσωρινής διαμονής φυσικών προσώπων στο έδαφός τους, συμπεριλαμβανομένων των μέτρων που είναι αναγκαία για την προστασία της ακεραιότητας φυσικών προσώπων και την εξασφάλιση της ομαλής κυκλοφορίας αυτών διαμέσου των συνόρων, υπό την προϋπόθεση ότι τα εν λόγω μέτρα δεν εφαρμόζονται κατά τρόπον ώστε να αναιρούν εν όλω ή εν μέρει τα οφέλη που απορρέουν για το άλλο συμβαλλόμενο μέρος από τους όρους της συγκεκριμένης υποχρέωσης στο παρόν κεφάλαιο και στα παραρτήματά του [4].Άρθρο 7.2ΟρισμοίΓια τους σκοπούς του παρόντος κεφαλαίου:α) ως μέτρο νοείται κάθε μέτρο που λαμβάνεται από συμβαλλόμενο μέρος υπό μορφή νόμου, κανονισμού, κανόνα, διαδικασίας, απόφασης, διοικητικής πράξης ή υπό οποιαδήποτε άλλη μορφή·β) ως μέτρα που λαμβάνονται ή διατηρούνται από συμβαλλόμενο μέρος νοούνται τα μέτρα που λαμβάνονται από:i) κεντρικές, περιφερειακές ή τοπικές διοικήσεις και αρχές· καιii) μη κυβερνητικά όργανα κατά την άσκηση των αρμοδιοτήτων που μεταβιβάζονται από κεντρικές, περιφερειακές ή τοπικές διοικήσεις και αρχές·γ) ως πρόσωπο νοείται είτε φυσικό είτε νομικό πρόσωπο·δ) ως φυσικό πρόσωπο νοείται υπήκοος της Κορέας ή ενός από τα κράτη μέλη της Ευρωπαϊκής Ένωσης, σύμφωνα με την αντίστοιχη εθνική νομοθεσία τους·ε) ως νομικό πρόσωπο νοείται κάθε νομική οντότητα που έχει δεόντως συσταθεί ή οργανωθεί, βάσει της ισχύουσας νομοθεσίας, κερδοσκοπικού ή μη χαρακτήρα η οποία ανήκει στον ιδιωτικό ή το δημόσιο τομέα, συμπεριλαμβανομένων των εταιρειών, των οικονομικών συνασπισμών μεγάλων επιχειρήσεων, των προσωπικών εταιρειών, των κοινών επιχειρήσεων, των ατομικών επιχειρήσεων ή των ενώσεων·στ) ως νομικό πρόσωπο ενός συμβαλλόμενου μέρους νοείται:i) νομικό πρόσωπο που συγκροτείται σύμφωνα με τους νόμους κράτους ενός από τα κράτη μέλη της Ευρωπαϊκής Ένωσης ή της Κορέας, αντίστοιχα, και έχει την επίσημη έδρα του, την κεντρική διοίκησή του [5] ή τον κύριο


text: τόπο των δραστηριοτήτων του στο έδαφος για το οποίο ισχύει η συνθήκη για την Ευρωπαϊκή Ένωση και η συνθήκη για τη λειτουργία της Ευρωπαϊκής Ένωσης ή στο έδαφος της Κορέας, αντίστοιχα. Εάν το νομικό πρόσωπο έχει μόνον την επίσημη έδρα του ή την κεντρική διοίκησή του στο έδαφος στο οποίο εφαρμόζεται η συνθήκη για την Ευρωπαϊκή Ένωση και η συνθήκη για τη λειτουργία της Ευρωπαϊκής Ένωσης ή στο έδαφος της Κορέας, δεν θεωρείται ως νομικό πρόσωπο της Ευρωπαϊκής Ένωσης ή της Κορέας, αντίστοιχα, εκτός εάν συμμετέχει σε ουσιαστικές επιχειρηματικές δραστηριότητες [6] στο έδαφος στο οποίο ισχύει η Συνθήκη για την ίδρυση της Ευρωπαϊκής Ένωσης ή στο έδαφος της Κορέας, αντίστοιχα· ήii) στην περίπτωση εγκατάστασης σύμφωνα με το άρθρο 7.9 στοιχείο α), ένα νομικό πρόσωπο που ανήκει ή ελέγχεται από φυσικά πρόσωπα του συμβαλλόμενου μέρους ΕΕ ή της Κορέας, αντίστοιχα, ή από νομικό πρόσωπο της Ευρωπαϊκής Ένωσης ή της Κορέας το οποίο προσδιορίζεται στο εδάφιο i), αντίστοιχα.Ένα νομικό πρόσωπο:i) ανήκει σε πρόσωπα του συμβαλλόμενου μέρους ΕΕ ή της Κορέας εάν πάνω από το 50 % του μετοχικού κεφαλαίου του ανήκει κατά πλήρη κυριότητα σε πρόσωπα του συμβαλλόμενου μέρους ΕΕ ή της Κορέας, αντίστοιχα·ii) ελέγχεται από πρόσωπα του συμβαλλόμενου μέρους ΕΕ ή της Κορέας, εάν αυτά έχουν το δικαίωμα να ορίζουν την πλειοψηφία των διευθυντών του ή να διευθύνουν νομίμως τις δραστηριότητές του·iii) συνδέεται με άλλο πρόσωπο όταν ελέγχει ή ελέγχεται από το συγκεκριμένο άλλο πρόσωπο· ή όταν αυτό και το άλλο πρόσωπο ελέγχονται από το ίδιο πρόσωπο·ζ) Παρά την παράγραφο στ), οι ναυτιλιακές εταιρείες που ιδρύονται εκτός του συμβαλλόμενου μέρους ΕΕ ή της Κορέας και ελέγχονται από υπηκόους κράτους μέλους της Ευρωπαϊκής Ένωσης ή της Κορέας αντίστοιχα, καλύπτονται επίσης από την παρούσα συμφωνία εάν τα σκάφη τους έχουν νηολογηθεί σύμφωνα με την αντίστοιχη νομοθεσία του εν λόγω κράτους μέλους της Ευρωπαϊκής Ένωσης ή της Κορέας και φέρουν τη σημαία κράτους μέλους της Ευρωπαϊκής Ένωσης ή της Κορέας [7]·η) ως συμφωνία οικονομικής ολοκλήρωσης νοείται συμφωνία που ουσιαστικά απελευθερώνει το εμπόριο στον τομέα των υπηρεσιών και της εγκατάστασης σύμφωνα με τη συμφωνία ΠΟΕ και ιδίως τα άρθρα V και Vα της GATS·ια) ως υπηρεσίες επισκευής και συντήρησης αεροσκαφών νοούνται οι σχετικές εργασίες που εκτελούνται σε αεροσκάφος ή τμήμα αυτού το οποίο έχει αποσυρθεί από τη γραμμή και δεν περιλαμβάνουν τις λεγόμενες εργασίες συντήρησης γραμμής πτήσεων·ιβ) ως υπηρεσίες ηλεκτρονικού συστήματος κρατήσεων (εφεξής "ΗΣΚ") νοούνται οι υπηρεσίες που παρέχονται μέσω συστημάτων πληροφορικής τα οποία περιέχουν πληροφορίες σχετικές με τα προγραμματισμένα δρομολόγια των αερομεταφορέων, τη διαθεσιμότητα αυτών, τους ναύλους και τους κανόνες που ισχύουν για τους ναύλους και βάσει των οποίων είναι δυνατόν να γίνονται κρατήσεις και να εκδίδονται εισιτήρια·ιγ) ως πώληση και μάρκετινγκ υπηρεσιών αερομεταφορών νοούνται οι δυνατότητες του ενδιαφερόμενου αερομεταφορέα να πωλεί και να διαθέτει ελεύθερα στην αγορά υπηρεσίες αερομεταφορών, συμπεριλαμβανομένων όλων των θεμάτων που συνδέονται με το μάρκετινγκ όπως έρευνα αγοράς, διαφήμιση και διανομή. Οι εν λόγω δραστηριότητες δεν περιλαμβάνουν τον καθορισμό τιμών των υπηρεσιών αερομεταφορών ούτε τους ισχύοντες όρους· καιιδ) ως πάροχος υπηρεσιών νοείται κάθε πρόσωπο που παρέχει ή επιθυμεί να παράσχει


text: μια υπηρεσία, μεταξύ άλλων ως επενδυτής.Άρθρο 7.3Επιτροπή εμπορικών συναλλαγών στον τομέα των υπηρεσιών, της εγκατάστασης και του ηλεκτρονικού εμπορίου1. Η επιτροπή εμπορικών συναλλαγών στον τομέα των υπηρεσιών, της εγκατάστασης και του ηλεκτρονικού εμπορίου, που συγκροτείται δυνάμει του άρθρου 15.2 παράγραφος 1 (ειδικές επιτροπές) περιλαμβάνει εκπροσώπους των συμβαλλόμενων μερών. Ο κύριος εκπρόσωπος των συμβαλλόμενων μερών στην επιτροπή είναι στέλεχος της υπηρεσίας που είναι αρμόδια για την εφαρμογή του παρόντος κεφαλαίου.2. Η επιτροπή:α) επιβλέπει και αξιολογεί την εφαρμογή του παρόντος κεφαλαίου·β) εξετάζει θέματα σχετικά με το παρόν κεφάλαιο τα οποία της παραπέμπει ένα συμβαλλόμενο μέρος· καιγ) παρέχει στις σχετικές αρχές ευκαιρίες για την ανταλλαγή πληροφοριών σχετικά με μέτρα προληπτικής εποπτείας αναφορικά με το άρθρο 7.46.ΤΜΗΜΑ BΔιασυνοριακή παροχή υπηρεσιώνΆρθρο 7.4Πεδίο εφαρμογής και ορισμοί1. Το παρόν τμήμα εφαρμόζεται για τα μέτρα των συμβαλλόμενων μερών που επηρεάζουν τη διασυνοριακή παροχή υπηρεσιών όλων των τομέων, με τις παρακάτω εξαιρέσεις:α) οπτικοακουστικές υπηρεσίες [8]·β) εθνικές θαλάσσιες ενδομεταφορές· καιγ) εσωτερικές και διεθνείς αεροπορικές υπηρεσίες, είτε τακτικές είτε μη τακτικές, και υπηρεσίες που συνδέονται άμεσα με την άσκηση των δικαιωμάτων κυκλοφορίας, με εξαίρεση:i) τις υπηρεσίες επισκευής και συντήρησης αεροσκαφών·ii) την πώληση και την προώθηση στην αγορά υπηρεσιών αερομεταφορών·iii) τις υπηρεσίες ΗΣΚ· καιiv) άλλες βοηθητικές υπηρεσίες των υπηρεσιών αερομεταφορών, όπως υπηρεσίες εξυπηρέτησης εδάφους, υπηρεσίες ενοικίασης αεροσκαφών με πλήρωμα και υπηρεσίες διαχείρισης αερολιμένων.2. Τα μέτρα που επηρεάζουν τη διασυνοριακή παροχή υπηρεσιών περιλαμβάνουν μέτρα τα οποία επηρεάζουν:α) την παραγωγή, τη διανομή, το μάρκετινγκ, την πώληση και τη διάθεση μιας υπηρεσίας·β) την αγορά, την πληρωμή ή τη χρήση μιας υπηρεσίας·γ) όσον αφορά την παροχή υπηρεσίας, τη δυνατότητα πρόσβασης και χρήσης δικτύων ή υπηρεσιών που απαιτούνται από τα συμβαλλόμενα μέρη προκειμένου να διατεθούν εν γένει στο κοινό· καιδ) την παρουσία, στο έδαφος ενός συμβαλλόμενου μέρους, ενός παρόχου υπηρεσιών του άλλου συμβαλλόμενου μέρους.3. Για τους σκοπούς του παρόντος τμήματος:α) ως διασυνοριακή παροχή υπηρεσιών ορίζεται η παροχή μιας υπηρεσίας:i) από το έδαφος του ενός συμβαλλόμενου μέρους στο έδαφος του άλλου συμβαλλόμενου μέρους· καιii) στο έδαφος ενός συμβαλλόμενου μέρους για τους χρήστες υπηρεσιών του άλλου συμβαλλόμενου μέρους·β) ο όρος υπηρεσίες περιλαμβάνει το σύνολο των υπηρεσιών σε όλους τους τομείς, με εξαίρεση τις υπηρεσίες που παρέχονται κατά την άσκηση κρατικής εξουσίας· καιγ) ως υπηρεσίες που παρέχονται κατά την άσκηση κρατικής εξουσίας νοούνται όλες οι υπηρεσίες που δεν παρέχονται ούτε σε εμπορική βάση ούτε ανταγωνιστικά σε σχέση με έναν ή περισσότερους παρόχους υπηρεσιών.Άρθρο 7.5Πρόσβαση στην αγορά1. Όσον αφορά την πρόσβαση στην αγορά μέσω διασυνοριακής παροχής υπηρεσιών, κάθε συμβαλλόμενο μέρος παρέχει στις υπηρεσίες και στους παρόχους υπηρεσιών του άλλου συμβαλλόμενου μέρους μεταχείριση όχι λιγότερο ευνοϊκή από αυτήν που προβλέπεται κατ’ εφαρμογή των όρων, περιορισμών και προϋποθέσεων που έχουν συμφωνηθεί και καθοριστεί στις ειδικές υποχρεώσεις που αναφέρονται στο παράρτημα 7-Α.2. Σε τομείς στους οποίους αναλαμβάνονται υποχρεώσεις πρόσβασης στην αγορά, τα μέτρα τα οποία δεν εγκρίνονται ούτε διατηρούνται από ένα συμβαλλόμενο μέρος σε επίπεδο περιφερειακής υποδιαίρεσης ή στο σύνολο του εδάφους του, εκτός εάν ορίζεται διαφορετικά στο παράρτημα 7-Α, είναι τα εξής:α) περιορισμοί ως προς τον αριθμό των παρόχων υπηρεσιών, υπό μορφή αριθμητικών ποσοστώσεων, μονοπωλίων, αποκλειστικής παροχής υπηρεσιών ή απαίτησης για εξέταση των


text: οικονομικών αναγκών [9]·β) περιορισμοί ως προς τη συνολική αξία συναλλαγών ή στοιχείων του ενεργητικού στον τομέα των υπηρεσιών, υπό μορφή αριθμητικών ποσοστώσεων ή απαίτησης για εξέταση των οικονομικών αναγκών· καιγ) περιορισμοί ως προς το συνολικό αριθμό συναλλαγών στον τομέα των υπηρεσιών ή ως προς τη συνολική ποσότητα των παραγόμενων υπηρεσιών η οποία εκφράζεται με καθορισμένες αριθμητικές μονάδες, υπό μορφή ποσοστώσεων ή απαίτησης για εξέταση των οικονομικών αναγκών [10].Άρθρο 7.6Εθνική μεταχείριση1. Στους τομείς στους οποίους οι υποχρεώσεις πρόσβασης στην αγορά περιλαμβάνονται στο παράρτημα 7-Α, και με την επιφύλαξη τυχόν όρων και περιορισμών που καθορίζονται σε αυτό, κάθε συμβαλλόμενο μέρος παρέχει σε υπηρεσίες και παρόχους υπηρεσιών του άλλου συμβαλλόμενου μέρους, όσον αφορά όλα τα μέτρα που επηρεάζουν τη διασυνοριακή παροχή υπηρεσιών, μεταχείριση όχι λιγότερο ευνοϊκή από τη μεταχείριση που παραχωρεί στις δικές του ομοειδείς υπηρεσίες και παρόχους υπηρεσιών.2. Ένα συμβαλλόμενο μέρος είναι δυνατόν να πληροί την απαίτηση της παραγράφου 1 παραχωρώντας στις υπηρεσίες και στους παρόχους υπηρεσιών του άλλου συμβαλλόμενου μέρους, είτε τυπικά πανομοιότυπη μεταχείριση με αυτή που παρέχει στις δικές του ομοειδείς υπηρεσίες και παρόχους υπηρεσιών, είτε τυπικά διαφορετική μεταχείριση.3. Η τυπικά πανομοιότυπη ή η τυπικά διαφορετική μεταχείριση θεωρείται ότι είναι λιγότερο ευνοϊκή, εάν τροποποιεί τους όρους ανταγωνισμού υπέρ των υπηρεσιών ή παρόχων υπηρεσιών του ενός συμβαλλόμενου μέρους, σε σύγκριση με ομοειδείς υπηρεσίες ή παρόχους υπηρεσιών του άλλου συμβαλλόμενου μέρους.4. Οι συγκεκριμένες υποχρεώσεις που αναλαμβάνονται βάσει του παρόντος άρθρου δεν θεωρείται ότι επιβάλλουν σε οποιοδήποτε συμβαλλόμενο μέρος την υποχρέωση να αντισταθμίσει τα εγγενή ανταγωνιστικά μειονεκτήματα που απορρέουν από τον εξωγενή χαρακτήρα των σχετικών υπηρεσιών ή παρόχων υπηρεσιών.Άρθρο 7.7Κατάλογοι υποχρεώσεων1. Οι τομείς που απελευθερώνονται από κάθε συμβαλλόμενο μέρος σύμφωνα με το παρόν τμήμα και οι περιορισμοί πρόσβασης στην αγορά και εθνικής μεταχείρισης που εφαρμόζονται, μέσω επιφυλάξεων, σε υπηρεσίες και παρόχους υπηρεσιών του άλλου συμβαλλόμενου μέρους στους εν λόγω τομείς καθορίζονται σε καταλόγους υποχρεώσεων που περιλαμβάνονται στο παράρτημα 7-Α.2. Κανένα συμβαλλόμενο μέρος δεν μπορεί να θεσπίζει νέα μέτρα που εισάγουν διακρίσεις ή μέτρα που εισάγουν μεγαλύτερες διακρίσεις, όσον αφορά τις υπηρεσίες ή τους παρόχους υπηρεσιών του άλλου συμβαλλόμενου μέρους, σε σύγκριση με τη μεταχείριση που παρέχει βάσει των συγκεκριμένων υποχρεώσεων που έχει αναλάβει σύμφωνα με την παράγραφο 1.Άρθρο 7.8Μεταχείριση ΜΕΚ [11]1. Όσον αφορά οποιαδήποτε μέτρα που καλύπτονται από το παρόν τμήμα και επηρεάζουν τη διασυνοριακή παροχή υπηρεσιών, εκτός εάν ορίζεται διαφορετικά από το παρόν άρθρο, κάθε συμβαλλόμενο μέρος χορηγεί στις υπηρεσίες και στους παρόχους υπηρεσιών του άλλου συμβαλλόμενου μέρους μεταχείριση όχι λιγότερο ευνοϊκή από αυτήν που παρέχει στις ομοειδείς υπηρεσίες και παρόχους υπηρεσιών κάθε τρίτης χώρας στο πλαίσιο συμφωνίας οικονομικής ολοκλήρωσης την οποία υπογράφει μετά την έναρξη ισχύος της παρούσας συμφωνίας.2. Η μεταχείριση που προκύπτει από συμφωνία περιφερειακής οικονομικής ολοκλήρωσης και χορηγείται από ένα συμβαλλόμενο μέρος στις υπηρεσίες και στους παρόχους υπηρεσιών τρίτου συμβαλλόμενου μέρους εξαιρείται από την υποχρέωση της παραγράφου 1 μόνον εάν η εν λόγω μεταχείριση χορηγείται με βάση τομεακές ή οριζόντιες υποχρεώσεις για τις οποίες η συμφωνία περιφερειακής οικονομικής ολοκλήρωσης ορίζει σημαντικά υψηλότερο επίπεδο υποχρεώσεων από εκείνες που αναλαμβάνονται στο πλαίσιο του παρόντος τμήματος, όπως ορίζονται στο παράρτημα 7-Β.3. Παρά


text: τις διατάξεις της παραγράφου 2, οι υποχρεώσεις που προκύπτουν από την παράγραφο 1 δεν ισχύουν για τη μεταχείριση που χορηγείται:α) βάσει μέτρων που προβλέπουν την αναγνώριση προσόντων, αδειών ή μέτρων προληπτικής εποπτείας σύμφωνα με το άρθρο VII της GATS ή το παράρτημά της για τις χρηματοπιστωτικές υπηρεσίες·β) βάσει οποιασδήποτε διεθνούς συμφωνίας ή ρύθμισης που αφορά, εν όλω ή κυρίως, τη φορολογία· ήγ) βάσει μέτρων που καλύπτονται από τις απαλλαγές ΜΕΚ οι οποίες περιλαμβάνονται στο παράρτημα 7-Γ.4. Το παρόν κεφάλαιο δεν ερμηνεύεται κατά την έννοια ότι εμποδίζει τα συμβαλλόμενα μέρη να εφαρμόζουν ευνοϊκές ρυθμίσεις υπέρ γειτονικών χωρών, με σκοπό τη διευκόλυνση των συναλλαγών που περιορίζονται σε συνεχόμενες παραμεθόριες ζώνες και αφορούν υπηρεσίες οι οποίες παράγονται και καταναλώνονται επιτόπου.ΤΜΗΜΑ ΓΕγκατάστασηΆρθρο 7.9Ορισμοί:Για τους σκοπούς του παρόντος τμήματος:α) ως εγκατάσταση νοείται:i) η σύσταση, αγορά ή διατήρηση νομικού προσώπου [12]· είτεii) η δημιουργία ή διατήρηση υποκαταστήματος ή γραφείου αντιπροσωπείαςστο έδαφος συμβαλλόμενου μέρους με σκοπό την άσκηση οικονομικής δραστηριότητας·β) ως επενδυτής νοείται κάθε πρόσωπο που επιχειρεί να ασκήσει ή ασκεί οικονομική δραστηριότητα μέσω της σύστασης επιχείρησης [13]·γ) ως οικονομική δραστηριότητα νοείται κάθε δραστηριότητα οικονομικής φύσης εκτός από τις δραστηριότητες που πραγματοποιούνται κατά την άσκηση κυβερνητικής εξουσίας, δηλαδή δραστηριότητες που δεν πραγματοποιούνται ούτε σε εμπορική βάση ούτε σε πλαίσιο ανταγωνισμού με έναν ή περισσότερους οικονομικούς φορείς·δ) ως θυγατρική εταιρεία νομικού προσώπου ενός συμβαλλόμενου μέρους νοείται το νομικό πρόσωπο επί του οποίου ασκείται ουσιαστικός έλεγχος από άλλο νομικό πρόσωπο του ίδιου συμβαλλόμενου μέρους· καιε) ως υποκατάστημα νομικού προσώπου νοείται τόπος επιχειρηματικής δραστηριότητας χωρίς ίδια νομική προσωπικότητα, με χαρακτήρα μονιμότητας, όπως η επέκταση μιας μητρικής εταιρείας, που διαθέτει διευθυντικό προσωπικό και τον υλικό εξοπλισμό που απαιτούνται για τη διενέργεια επιχειρηματικών δραστηριοτήτων με τρίτους οι οποίοι, αν και γνωρίζουν ότι, αν χρειαστεί, υφίσταται νομικός δεσμός με τη μητρική εταιρεία, της οποίας η έδρα βρίσκεται στο εξωτερικό, δεν είναι υποχρεωμένοι να διαπραγματεύονται απευθείας με τη μητρική αυτή εταιρεία, αλλά μπορούν να συναλλάσσονται στον τόπο επιχειρηματικής δραστηριότητας που συνιστά την επέκταση.Άρθρο 7.10Πεδίο εφαρμογήςΓια τη βελτίωση του επενδυτικού περιβάλλοντος και ιδίως των όρων εγκατάστασης μεταξύ των συμβαλλόμενων μερών, το παρόν τμήμα εφαρμόζεται για τα μέτρα των συμβαλλόμενων μερών που επηρεάζουν την εγκατάσταση [14] σε όλες τις οικονομικές δραστηριότητες, με τις ακόλουθες εξαιρέσεις:α) μεταλλεία, παραγωγή και επεξεργασία [15] πυρηνικών υλικών·β) παραγωγή ή εμπόριο όπλων, πυρομαχικών και πολεμικού υλικού [16]·γ) οπτικοακουστικές υπηρεσίες [17]·δ) εθνικές θαλάσσιες ενδομεταφορές· καιε) εθνικές και διεθνείς αεροπορικές υπηρεσίες, είτε τακτικές είτε μη τακτικές, και υπηρεσίες που συνδέονται άμεσα με την άσκηση των δικαιωμάτων κυκλοφορίας, με εξαίρεση:i) τις υπηρεσίες επισκευής και συντήρησης αεροσκαφών·ii) την πώληση και την προώθηση στην αγορά υπηρεσιών αερομεταφορών·iii) τις υπηρεσίες ΗΣΚ· καιiv) άλλες βοηθητικές υπηρεσίες των υπηρεσιών αερομεταφορών, όπως υπηρεσίες εξυπηρέτησης εδάφους, υπηρεσίες ενοικίασης αεροσκαφών με πλήρωμα και υπηρεσίες διαχείρισης αερολιμένων.Άρθρο 7.11Πρόσβαση στην αγορά1. Όσον αφορά την πρόσβαση στην αγορά μέσω εγκατάστασης, κάθε συμβαλλόμενο μέρος χορηγεί στις επιχειρήσεις και στους επενδυτές του άλλου συμβαλλόμενου μέρους μεταχείριση όχι λιγότερο ευνοϊκή από αυτήν που προβλέπεται κατ’ εφαρμογή των όρων, περιορισμών και προϋποθέσεων που έχουν συμφωνηθεί και καθοριστεί στις ειδικές υποχρεώσεις που περιλαμβάνονται στο παράρτημα 7-Α.2. Σε τομείς στους οποίους αναλαμβάνονται


text: υποχρεώσεις πρόσβασης στην αγορά, τα μέτρα τα οποία δεν θεσπίζονται ή δεν διατηρούνται από συμβαλλόμενο μέρος είτε σε επίπεδο περιφερειακής υποδιαίρεσης είτε στο σύνολο του εδάφους του, εκτός αν ορίζεται διαφορετικά στο παράρτημα 7-Α, είναι τα εξής:α) περιορισμοί ως προς τον αριθμό των εγκαταστάσεων (εμπορικών παρουσιών) υπό μορφή αριθμητικών ποσοστώσεων, μονοπωλίων, κατ’ αποκλειστικότητα παροχής υπηρεσιών ή άλλων απαιτήσεων εμπορικής παρουσίας, όπως η εξέταση οικονομικών αναγκών·β) περιορισμοί ως προς τη συνολική αξία συναλλαγών ή στοιχείων του ενεργητικού υπό μορφή αριθμητικών ποσοστώσεων ή απαίτησης εξέτασης οικονομικών αναγκών·γ) περιορισμοί όσον αφορά το συνολικό αριθμό συναλλαγών είτε ως προς τη συνολική ποσότητα παραγωγής, εκφρασμένου σε καθορισμένες αριθμητικές μονάδες υπό τη μορφή ποσοστώσεων είτε ως προς την απαίτηση εξέτασης οικονομικών αναγκών [18]·δ) περιορισμοί όσον αφορά τη συμμετοχή ξένου κεφαλαίου υπό μορφή ανώτατων ποσοστιαίων περιορισμών στις μετοχές που κατέχουν αλλοδαποί ή τη συνολική αξία μεμονωμένων ή συνολικών ξένων επενδύσεων·ε) μέτρα που επιβάλλουν περιορισμούς ή απαιτούν ειδικές μορφές νομικού προσώπου ή κοινές επιχειρήσεις μέσω των οποίων επενδυτής του άλλου συμβαλλόμενου μέρους μπορεί να ασκήσει οικονομική δραστηριότητα· καιστ) περιορισμοί ως προς τον συνολικό αριθμό των φυσικών προσώπων, πλην των στελεχών και των ασκούμενων πτυχιούχων που αναφέρονται στο άρθρο 7.17. οι οποίοι μπορεί να απασχολούνται σε ένα συγκεκριμένο τομέα ή να απασχολούνται από έναν επενδυτή και οι οποίοι είναι αναγκαίοι και άμεσα συνδεόμενοι με τις επιδόσεις της οικονομικής δραστηριότητας με τη μορφή αριθμητικών ποσοστώσεων ή απαίτησης εξέτασης οικονομικών αναγκών.Άρθρο 7.12Εθνική μεταχείριση [19]1. Στους τομείς που αναφέρονται στο παράρτημα 7-Α και υπό τους όρους και τις συνθήκες που καθορίζονται σε αυτό όσον αφορά όλα τα μέτρα που επηρεάζουν την εγκατάσταση, κάθε συμβαλλόμενο μέρος παρέχει στις εμπορικές παρουσίες και στους επενδυτές του άλλου συμβαλλόμενου μέρους μεταχείριση όχι λιγότερο ευνοϊκή από αυτή που παρέχει στις δικές του εμπορικές παρουσίες και επενδυτές που ασκούν ομοειδή οικονομική δραστηριότητα.2. Ένα συμβαλλόμενο μέρος είναι δυνατόν να πληροί τον όρο της παραγράφου 1 παραχωρώντας στις εμπορικές παρουσίες και στους επενδυτές του άλλου συμβαλλόμενου μέρους, είτε τυπικά πανομοιότυπη μεταχείριση με αυτή που παρέχει στις δικές του ομοειδείς εμπορικές παρουσίες και επενδυτές είτε τυπικά διαφορετική μεταχείριση.3. Η τυπικά πανομοιότυπη ή η τυπικά διαφορετική μεταχείριση θεωρείται ότι είναι λιγότερο ευνοϊκή εάν τροποποιεί τους όρους ανταγωνισμού υπέρ των εμπορικών παρουσιών ή των επενδυτών του συμβαλλόμενου μέρους, σε σύγκριση με ομοειδείς εμπορικές παρουσίες ή επενδυτές του άλλου συμβαλλόμενου μέρους.4. Οι συγκεκριμένες υποχρεώσεις που αναλαμβάνονται βάσει του παρόντος άρθρου δεν σημαίνουν ότι απαιτείται από οποιοδήποτε συμβαλλόμενο μέρος να αντισταθμίσει τυχόν εγγενή ανταγωνιστικά μειονεκτήματα που απορρέουν από τον εξωγενή χαρακτήρα των σχετικών εμπορικών παρουσιών ή επενδυτών.Άρθρο 7.13Κατάλογοι υποχρεώσεων1. Οι τομείς που απελευθερώνονται από κάθε συμβαλλόμενο μέρος σύμφωνα με το παρόν τμήμα και, μέσω επιφυλάξεων, οι περιορισμοί πρόσβασης στην αγορά και εθνικής μεταχείρισης που εφαρμόζονται σε εμπορικές παρουσίες και επενδυτές του άλλου συμβαλλόμενου μέρους στους εν λόγω τομείς παρατίθενται στους καταλόγους υποχρεώσεων που περιλαμβάνονται στο παράρτημα 7-Α.2. Κανένα συμβαλλόμενο μέρος δεν μπορεί να θεσπίζει νέα μέτρα που εισάγουν διακρίσεις ή μέτρα που εισάγουν μεγαλύτερες διακρίσεις, όσον αφορά τις υπηρεσίες ή τους παρόχους υπηρεσιών του αλλου συμβαλλόμενου μέρους, σε σύγκριση με τη μεταχείριση που παρέχει βάσει


text: των συγκεκριμένων υποχρεώσεων που έχει αναλάβει σύμφωνα με την παράγραφο 1.Άρθρο 7.14Μεταχείριση ΜΕΚ [20]1. Όσον αφορά οποιαδήποτε μέτρα που καλύπτονται από το παρόν τμήμα και επηρεάζουν την εγκατάσταση, εκτός εάν ορίζεται διαφορετικά στο παρόν άρθρο, κάθε συμβαλλόμενο μέρος χορηγεί στις εμπορικές παρουσίες και στους επενδυτές του άλλου συμβαλλόμενου μέρους μεταχείριση όχι λιγότερο ευνοϊκή από αυτήν που χορηγεί στις ομοειδείς εμπορικές παρουσίες και επενδυτές κάθε τρίτης χώρας στο πλαίσιο συμφωνίας οικονομικής ολοκλήρωσης την οποία υπογράφει μετά την έναρξη ισχύος της παρούσας συμφωνίας [21].2. Η μεταχείριση που προκύπτει από συμφωνία περιφερειακής οικονομικής ολοκλήρωσης και χορηγείται από ένα συμβαλλόμενο μέρος στις εμπορικές παρουσίες και στους επενδυτές τρίτου κράτους, εξαιρείται από την υποχρέωση της παραγράφου 1 μόνον εάν η εν λόγω μεταχείριση χορηγείται με βάση τομεακές ή οριζόντιες δεσμεύσεις για τις οποίες η συμφωνία περιφερειακής οικονομικής ολοκλήρωσης ορίζει σημαντικά υψηλότερο επίπεδο υποχρεώσεων από εκείνες που αναλαμβάνονται στο πλαίσιο του παρόντος τμήματος, όπως ορίζονται στο παράρτημα 7-Β.3. Παρά τις διατάξεις της παραγράφου 2, οι υποχρεώσεις που προκύπτουν από την παράγραφο 1 δεν ισχύουν για τη μεταχείριση που χορηγείται:α) βάσει μέτρων που προβλέπουν την αναγνώριση προσόντων, αδειών ή μέτρων προληπτικής εποπτείας σύμφωνα με το άρθρο VII της GATS ή το παράρτημά της για τις χρηματοπιστωτικές υπηρεσίες·β) βάσει οποιασδήποτε διεθνούς συμφωνίας ή ρύθμισης που αφορά, εν όλω ή κυρίως, τη φορολογία· ήγ) βάσει μέτρων που καλύπτονται από απαλλαγή ΜΕΚ η οποία περιλαμβάνεται στο παράρτημα 7-Γ.4. Οι διατάξεις του παρόντος κεφαλαίου δεν σημαίνουν ότι απαγορεύεται σε ένα συμβαλλόμενο μέρος να εφαρμόζει ευνοϊκές ρυθμίσεις υπέρ γειτονικών χωρών, με σκοπό τη διευκόλυνση των συναλλαγών που περιορίζονται σε συνεχόμενες παραμεθόριες ζώνες και αφορούν υπηρεσίες οι οποίες παράγονται και καταναλώνονται επιτόπου.Άρθρο 7.15Άλλες συμφωνίεςΚαμία διάταξη του παρόντος κεφαλαίου δεν θεωρείται ότι:α) περιορίζει τα δικαιώματα των επενδυτών των συμβαλλόμενων μερών να επωφεληθούν από οποιαδήποτε ευνοϊκότερη μεταχείριση που προβλέπεται σε οποιαδήποτε υφιστάμενη ή μελλοντική διεθνή συμφωνία σχετικά με τις επενδύσεις, με συμβαλλόμενα μέρη ένα κράτος μέλος της Ευρωπαϊκής Ένωσης και την Κορέα· καιβ) παρεκκλίνουν από τις διεθνείς νομικές υποχρεώσεις των συμβαλλόμενων μερών στο πλαίσιο συμφωνιών οι οποίες παρέχουν στους επενδυτές των συμβαλλόμενων μερών ευνοϊκότερη μεταχείριση από εκείνη που προβλέπεται στο πλαίσιο της παρούσας συμφωνίας.Άρθρο 7.16Επανεξέταση του νομικού πλαισίου για τις επενδύσεις1. Με σκοπό τη σταδιακή απελευθέρωση των επενδύσεων, τα συμβαλλόμενα μέρη επανεξετάζουν το νομικό πλαίσιο για τις επενδύσεις [22], το επενδυτικό περιβάλλον καθώς και τη ροή των επενδύσεων μεταξύ τους σύμφωνα με τις υποχρεώσεις που έχουν αναλάβει στο πλαίσιο διεθνών συμφωνιών το αργότερο τρία έτη μετά την έναρξη ισχύος της παρούσας συμφωνίας και, στη συνέχεια, σε τακτικά διαστήματα.2. Στο πλαίσιο της επανεξέτασης που αναφέρεται στην παράγραφο 1, τα συμβαλλόμενα μέρη αξιολογούν οποιαδήποτε εμπόδια εντοπίστηκαν όσον αφορά τις επενδύσεις, και διεξάγουν διαπραγματεύσεις για την αντιμετώπιση των εμποδίων αυτών, με στόχο την εμβάθυνση των διατάξεων του παρόντος κεφαλαίου, συμπεριλαμβανομένων όσων αφορούν τις γενικές αρχές προστασίας των επενδύσεων.ΤΜΗΜΑ ΔΠροσωρινή παρουσία φυσικών προσώπων για επιχειρηματικούς σκοπούςΆρθρο 7.17Πεδίο εφαρμογής και ορισμοί1. Το παρόν τμήμα εφαρμόζεται για τα μέτρα των συμβαλλόμενων μερών που αφορούν την είσοδο και την προσωρινή διαμονή στο έδαφός τους στελεχών, ασκούμενων πτυχιούχων, πωλητών επιχειρηματικών υπηρεσιών, παρόχων συμβατικών


text: υπηρεσιών και ανεξάρτητων επαγγελματιών, σύμφωνα με το άρθρο 7.1.5.2. Για τους σκοπούς του παρόντος τμήματος:α) ως στελέχη νοούνται φυσικά πρόσωπα που απασχολούνται από ένα νομικό πρόσωπο ενός συμβαλλόμενου μέρους, πλην μη κερδοσκοπικού οργανισμού, και τα οποία είναι αρμόδια για τη σύσταση ή τον κατάλληλο έλεγχο, διοίκηση και λειτουργία μιας επιχείρησης. Ο όρος "στελέχη" περιλαμβάνει επιχειρηματικούς επισκέπτες αρμόδιους για τη σύσταση μιας επιχείρησης και πρόσωπα μετατιθέμενα ενδοϋπηρεσιακά ·i) ως επιχειρηματικοί επισκέπτες νοούνται τα φυσικά πρόσωπα που εργάζονται σε ανώτερη θέση και τα οποία είναι αρμόδια για τη σύσταση μιας επιχείρησης. Δεν συμμετέχουν σε άμεσες συναλλαγές με το ευρύ κοινό και δεν λαμβάνουν αμοιβή από πηγή εντός του συμβαλλόμενου μέρους υποδοχής· καιii) ως πρόσωπα μετατιθέμενα ενδοϋπηρεσιακά νοούνται τα φυσικά πρόσωπα που απασχολούνταν από νομικό πρόσωπο ενός συμβαλλόμενου μέρους ή ήταν εταίροι σε αυτό (εκτός από τους πλειοψηφούντες μετόχους), τουλάχιστον επί ένα έτος και τα οποία μετατέθηκαν προσωρινά σε μια εμπορική παρουσία (μεταξύ άλλων υποκαταστήματα, θυγατρικές εταιρείες ή συνδεδεμένες εταιρείες) στο έδαφος του άλλου συμβαλλόμενου μέρους. Το οικείο φυσικό πρόσωπο ανήκει σε μια από τις ακόλουθες κατηγορίες:Διευθυντικά στελέχη:Φυσικά πρόσωπα που ασκούν κατ’ εξοχήν διευθυντικά καθήκοντα στο πλαίσιο νομικού προσώπου, υπό τη γενική εποπτεία ή τη διεύθυνση του διοικητικού συμβουλίου, των μετόχων της επιχείρησης ή εξομοιούμενων παραγόντων· στα καθήκοντά τους περιλαμβάνονται τα εξής:A) διεύθυνση της εμπορικής παρουσίας ή τμήματος ή υποδιαίρεσης αυτής·B) επίβλεψη και έλεγχος της εργασίας των άλλων υπαλλήλων με εποπτικές, τεχνικές ή διοικητικές αρμοδιότητες· καιΓ) εξουσία να προσλαμβάνουν και να απολύουν προσωπικό ή να προτείνουν προσλήψεις, απολύσεις ή άλλες ενέργειες που αφορούν το προσωπικό.Ειδικοί:Τα φυσικά πρόσωπα που απασχολούνται από νομικό πρόσωπο και διαθέτουν ειδικές γνώσεις που είναι απαραίτητες για την παραγωγή της εμπορικής παρουσίας, τον ερευνητικό εξοπλισμό, τις τεχνικές γνώσεις ή τη διαχείριση. Η αξιολόγηση των εν λόγω γνώσεων δύναται να αφορά, εκτός από τις ειδικές γνώσεις που αφορούν το φορέα, υψηλού επιπέδου προσόντα για το συγκεκριμένο τύπο εργασίας ή εμπορίου που απαιτεί ειδικές τεχνικές γνώσεις, καθώς και την ιδιότητα μέλους αναγνωρισμένων επαγγελμάτων.β) ως ασκούμενοι πτυχιούχοι νοούνται φυσικά πρόσωπα που απασχολήθηκαν από νομικό πρόσωπο ενός συμβαλλόμενου μέρους, τουλάχιστον επί ένα έτος, διαθέτουν πανεπιστημιακό πτυχίο και μετατέθηκαν προσωρινά σε μια εμπορική παρουσία στο έδαφος του άλλου συμβαλλόμενου μέρους, με σκοπό την επαγγελματική εξέλιξη ή την απόκτηση κατάρτισης σε επιχειρηματικές τεχνικές ή μεθόδους [23]·γ) ως πωλητές επιχειρηματικών υπηρεσιών νοούνται φυσικά πρόσωπα που είναι αντιπρόσωποι παρόχου υπηρεσιών ενός συμβαλλόμενου μέρους και επιζητούν προσωρινή είσοδο στο έδαφος του άλλου συμβαλλόμενου μέρους με σκοπό τη διαπραγμάτευση της πώλησης υπηρεσιών ή τη σύναψη συμφωνιών για την πώληση υπηρεσιών για τον εν λόγω πάροχο υπηρεσιών. Δεν συμμετέχουν στην πραγματοποίηση άμεσων πωλήσεων στο ευρύ κοινό και δεν λαμβάνουν αμοιβή από πηγή εντός του συμβαλλόμενου μέρους υποδοχής·δ) ως συμβατικοί πάροχοι υπηρεσιών νοούνται φυσικά πρόσωπα που απασχολούνται από νομικό πρόσωπο ενός συμβαλλόμενου μέρους, το οποίο δεν έχει εμπορική παρουσία στο έδαφος του άλλου συμβαλλόμενου μέρους και το οποίο έχει συνάψει σύμβαση καλής πίστης για την παροχή υπηρεσιών με τελικό καταναλωτή στο δεύτερο συμβαλλόμενο μέρος, βάσει της οποίας απαιτείται η παρουσία σε προσωρινή βάση των υπαλλήλων του στο εν λόγω συμβαλλόμενο μέρος έτσι


text: ώστε να πληρωθεί η σύμβαση για την παροχή υπηρεσιών [24]· καιε) ως ανεξάρτητοι επαγγελματίες νοούνται φυσικά πρόσωπα που συμμετέχουν στην παροχή υπηρεσίας και είναι εγκατεστημένα ως αυτοαπασχολούμενοι στο έδαφος ενός συμβαλλόμενου μέρους και οι οποίοι δεν έχουν εμπορική παρουσία στο έδαφος του άλλου συμβαλλόμενου μέρους και έχουν συνάψει σύμβαση καλής πίστης για την παροχή υπηρεσιών με τελικό καταναλωτή στο δεύτερο συμβαλλόμενο μέρος, βάσει της οποίας απαιτείται η παρουσία τους σε προσωρινή βάση στο εν λόγω συμβαλλόμενο μέρος έτσι ώστε να πληρωθεί η σύμβαση για την παροχή υπηρεσιών [25].Άρθρο 7.18Στελέχη και ασκούμενοι πτυχιούχοι1. Για κάθε τομέα που απελευθερώνεται σύμφωνα με το τμήμα Γ και υπόκειται σε οποιεσδήποτε επιφυλάξεις που απαριθμούνται στο παράρτημα 7-Α, κάθε συμβαλλόμενο μέρος επιτρέπει στους επενδυτές του άλλου συμβαλλόμενου μέρους να μεταθέτουν στην εμπορική παρουσία τους φυσικά πρόσωπα του άλλου συμβαλλόμενου μέρους, υπό την προϋπόθεση ότι οι υπάλληλοι αυτοί είναι στελέχη ή ασκούμενοι πτυχιούχοι, όπως ορίζεται στο άρθρο 7.17. Η προσωρινή είσοδος και η διαμονή στελεχών και ασκούμενων πτυχιούχων επιτρέπεται για χρονική περίοδο έως τρία έτη για πρόσωπα μετατιθέμενα ενδοϋπηρεσιακά [26], 90 ημέρες σε οποιαδήποτε 12μηνη περίοδο για τους επιχειρηματικούς επισκέπτες [27] και ένα έτος για τους ασκούμενους πτυχιούχους.2. Για κάθε τομέα που απελευθερώνεται σύμφωνα με το τμήμα Γ, τα μέτρα τα οποία δεν διατηρούνται ούτε θεσπίζονται από ένα συμβαλλόμενο μέρος, εκτός αν ορίζεται άλλως στο παράρτημα 7-Α, καθορίζονται ως περιορισμοί ως προς το συνολικό αριθμό των φυσικών προσώπων που επενδυτής μπορεί να μεταθέτει ως στελέχη ή ως ασκούμενους πτυχιούχους σε ένα συγκεκριμένο τομέα υπό τη μορφή αριθμητικών ποσοστώσεων ή απαίτησης εξέτασης οικονομικών αναγκών και ως περιορισμοί που εισάγουν διακρίσεις [28].Άρθρο 7.19Πωλητές επιχειρηματικών υπηρεσιώνΓια κάθε τομέα που απελευθερώνεται σύμφωνα με το τμήμα Β ή το τμήμα Γ και υπόκειται σε οποιεσδήποτε επιφυλάξεις που απαριθμούνται στο παράρτημα 7-Α, τα συμβαλλόμενα μέρη επιτρέπουν την προσωρινή είσοδο και διαμονή πωλητών επιχειρηματικών υπηρεσιών για περίοδο έως και 90 ημέρες σε κάθε 12μηνη περίοδο [29].Άρθρο 7.20Πάροχοι συμβατικών υπηρεσιών και ανεξάρτητοι επαγγελματίες1. Τα συμβαλλόμενα μέρη επαναβεβαιώνουν τις αντίστοιχες υποχρεώσεις τους που απορρέουν από τις υποχρεώσεις τις οποίες έχουν αναλάβει δυνάμει της συμφωνίας GATS όσον αφορά την προσωρινή είσοδο και διαμονή των παρόχων συμβατικών υπηρεσιών και των ανεξάρτητων επαγγελματιών.2. Το αργότερο δύο έτη μετά την ολοκλήρωση των διαπραγματεύσεων σύμφωνα με το άρθρο ΧΙΧ της GATS και την υπουργική διακήρυξη της υπουργικής συνδιάσκεψης του ΠΟΕ, που εγκρίθηκε στις 14 Νοεμβρίου 2001, η Επιτροπή Εμπορίου λαμβάνει απόφαση στην οποία περιλαμβάνεται κατάλογος των υποχρεώσεων που έχουν αναληφθεί σχετικά με την πρόσβαση των παρόχων συμβατικών υπηρεσιών και των ανεξάρτητων επαγγελματιών ενός συμβαλλόμενου μέρους στο έδαφος του άλλου συμβαλλόμενου μέρους. Λαμβανομένων υπόψη των αποτελεσμάτων αυτών των διαπραγματεύσεων της GATS, οι αναλήψεις υποχρεώσεων είναι αμοιβαία επωφελείς και εμπορικά πρόσφορες.ΤΜΗΜΑ ΕΡυθμιστικό πλαίσιοΥποτμήμα ΑΔιατάξεις γενικής εφαρμογήςΆρθρο 7.21Αμοιβαία αναγνώριση1. Καμία διάταξη του παρόντος κεφαλαίου δεν εμποδίζει ένα συμβαλλόμενο μέρος να απαιτεί από τα φυσικά πρόσωπα να διαθέτουν τους απαιτούμενους πανεπιστημιακούς τίτλους και/ή την επαγγελματική πείρα που καθορίζεται στο έδαφος στο οποίο παρέχεται η υπηρεσία, για τον συγκεκριμένο τομέα ή δραστηριότητα.2. Τα συμβαλλόμενα μέρη ενθαρρύνουν τους αρμόδιους αντιπροσωπευτικούς επαγγελματικούς φορείς στα αντίστοιχα εδάφη τους να


text: αναπτύσσουν από κοινού και να υποβάλλουν στην Επιτροπή Εμπορίου συστάσεις με σκοπό την εκπλήρωση, στο σύνολό τους ή εν μέρει, εκ μέρους των παρόχων υπηρεσιών και των επενδυτών σε τομείς παροχής υπηρεσιών, των κριτηρίων που εφαρμόζει κάθε συμβαλλόμενο μέρος για την έγκριση, την έκδοση άδειας, τη λειτουργία και την πιστοποίηση των παρόχων υπηρεσιών και των επενδυτών σε τομείς παροχής υπηρεσιών και επαγγελματικών ιδίως, υπηρεσιών, συμπεριλαμβανομένης της προσωρινής αδειοδότησης.3. Με την παραλαβή της σύστασης που αναφέρεται στην παράγραφο 2, η Επιτροπή Εμπορίου, εντός εύλογου χρόνου, εξετάζει τη σύσταση με σκοπό να καθορίσει κατά πόσο είναι σύμφωνη με την παρούσα συμφωνία.4. Εάν, σύμφωνα με τη διαδικασία που καθορίζεται στην παράγραφο 3, η σύσταση που αναφέρεται στην παράγραφο 2 κριθεί συμβατή με την παρούσα συμφωνία και υπάρχει επαρκής αντιστοιχία μεταξύ των σχετικών κανονισμών των συμβαλλόμενων μερών, τα συμβαλλόμενα μέρη διαπραγματεύονται, προκειμένου να εφαρμόσουν την εν λόγω σύσταση μέσω των αρμόδιων αρχών τους, συμφωνία για την αμοιβαία αναγνώριση (εφεξής "ΣΑΑ") των απαιτήσεων, των επαγγελματικών προσόντων, των αδειών και άλλων κανονισμών.5. Οποιαδήποτε τέτοιου είδους συμφωνία είναι σύμφωνη προς τις σχετικές διατάξεις της συμφωνίας για τον ΠΟΕ, και, ιδίως, του άρθρου VII της GATS.6. Η ομάδα εργασίας για τη ΣΑΑ που ιδρύθηκε βάσει του άρθρου 15.3 παράγραφος 1 (ομάδες εργασίας) λειτουργεί στο πλαίσιο της Επιτροπής Εμπορίου και περιλαμβάνει αντιπροσώπους των συμβαλλόμενων μερών. Με σκοπό να διευκολύνονται οι δραστηριότητες της παραγράφου 2, η ομάδα εργασίας συνεδριάζει εντός του έτους που ακολουθεί την έναρξη ισχύος της παρούσας συμφωνίας, εκτός εάν τα συμβαλλόμενα μέρη συμφωνήσουν διαφορετικά.α) Η ομάδα εργασίας πρέπει να εξετάζει, για τις υπηρεσίες γενικότερα, και για μεμονωμένες υπηρεσίες όταν κρίνεται σκόπιμο, τα εξής θέματα:i) διαδικασίες για να ενθαρρύνουν τους αρμόδιους αντιπροσωπευτικούς φορείς στα αντίστοιχα εδάφη τους να εξετάζουν τα συμφέροντά τους σε θέματα αμοιβαίας αναγνώρισης· καιii) διαδικασίες για να στηρίζουν την ανάπτυξη συστάσεων για την αμοιβαία αναγνώριση, εκ μέρους των αρμόδιων αντιπροσωπευτικών φορέων.β) Η ομάδα εργασίας λειτουργεί ως σημείο επαφής για θέματα που αφορούν την αμοιβαία αναγνώριση, στα οποία αναφέρονται οι αρμόδιοι αντιπροσωπευτικοί φορείς ενός συμβαλλόμενου μέρους.Άρθρο 7.22Διαφάνεια και εμπιστευτικές πληροφορίες1. Τα συμβαλλόμενα μέρη, μέσω των μηχανισμών που έχουν εδραιωθεί βάσει του κεφαλαίου δώδεκα (Διαφάνεια), ανταποκρίνονται άμεσα σε όλα τα αιτήματα του άλλου συμβαλλόμενου μέρους για ειδικές πληροφορίες σχετικά με:α) διεθνείς συμφωνίες ή ρυθμίσεις, μεταξύ άλλων για την αμοιβαία αναγνώριση, που αφορούν ή επηρεάζουν ζητήματα τα οποία εμπίπτουν στο παρόν κεφάλαιο· καιβ) πρότυπα και κριτήρια για την αδειοδότηση και την πιστοποίηση των παρόχων υπηρεσιών, συμπεριλαμβανομένων πληροφοριών σχετικά με τα εν λόγω πρότυπα και κριτήρια τις οποίες πρέπει να συμβουλευθεί ο κατάλληλος κανονιστικός ή άλλος φορέας. Σε αυτά τα πρότυπα και τα κριτήρια περιλαμβάνονται απαιτήσεις ως προς την εκπαίδευση, την εξέταση, την εμπειρία, τη συμπεριφορά και τη δεοντολογία, την επαγγελματική εξέλιξη και την εκ νέου πιστοποίηση, το πεδίο δραστηριότητας, τη γνώση των τοπικών χαρακτηριστικών και την προστασία των καταναλωτών.2. Καμία διάταξη της παρούσας συμφωνίας δεν υποχρεώνει τα συμβαλλόμενα μέρη να παρέχουν εμπιστευτικές πληροφορίες, η αποκάλυψη των οποίων θα εμπόδιζε την επιβολή των νόμων ή θα ήταν αντίθετη προς το δημόσιο συμφέρον ή θα έβλαπτε τα νόμιμα εμπορικά συμφέροντα


text: συγκεκριμένων δημόσιων ή ιδιωτικών επιχειρήσεων.3. Οι ρυθμιστικές αρχές κάθε συμβαλλόμενου μέρους δημοσιοποιούν τις απαιτήσεις, συμπεριλαμβανομένης της τυχόν απαιτούμενης τεκμηρίωσης, για τη συμπλήρωση των αιτήσεων σχετικά με την παροχή υπηρεσιών.4. Κατόπιν αιτήματος ενός αιτούντος, η ρυθμιστική αρχή ενός συμβαλλόμενου μέρους ενημερώνει τον αιτούντα σχετικά με την τύχη της αίτησής του. Εάν η αρχή αυτή επιθυμεί συμπληρωματικά στοιχεία από τον αιτούντα, τον ενημερώνει χωρίς αδικαιολόγητη καθυστέρηση.5. Κατόπιν αιτήματος μη επιτυχόντος υποψηφίου, η ρυθμιστική αρχή που απέρριψε την αίτηση ενημερώνει, στο βαθμό του δυνατού, τον αιτούντα για τους λόγους απόρριψης της αίτησης.6. Μια ρυθμιστική αρχή συμβαλλόμενου μέρους λαμβάνει διοικητική απόφαση για μια ολοκληρωμένη αίτηση επενδυτή ή παρόχου διασυνοριακής υπηρεσίας του άλλου συμβαλλόμενου μέρους που αφορά την παροχή υπηρεσίας εντός 120 ημερών και κοινοποιεί αμελλητί στον αιτούντα την απόφαση αυτή. Η αίτηση δεν θεωρείται πλήρης μέχρις ότου ολοκληρωθούν όλες οι σχετικές ακροάσεις και παραληφθούν όλες οι αναγκαίες πληροφορίες. Σε περίπτωση που δεν είναι δυνατή η λήψη απόφασης εντός 120 ημερών, η ρυθμιστική αρχή ειδοποιεί τον αιτούντα χωρίς αδικαιολόγητη καθυστέρηση και καταβάλλει προσπάθεια προκειμένου να λάβει την απόφαση εντός εύλογης χρονικής περιόδου.Άρθρο 7.23Εσωτερικές ρυθμίσεις1. Σε περιπτώσεις που απαιτείται άδεια για την παροχή υπηρεσίας ή για μια εμπορική παρουσία για την οποία έχει αναληφθεί συγκεκριμένη υποχρέωση, οι αρμόδιες αρχές ενός συμβαλλόμενου μέρους, μέσα σε εύλογο χρονικό διάστημα μετά την υποβολή αίτησης που θεωρείται πλήρης βάσει της εσωτερικής νομοθεσίας και ρυθμίσεων, γνωρίζουν στον αιτούντα την απόφαση σχετικά με την αίτηση. Όταν ζητηθεί από τον αιτούντα, οι αρμόδιες αρχές του συμβαλλόμενου μέρους παρέχουν, χωρίς αδικαιολόγητη καθυστέρηση, πληροφορίες σχετικές με την τύχη της αίτησης.2. Τα συμβαλλόμενα μέρη ιδρύουν ή διατηρούν τακτικά, διαιτητικά ή διοικητικά δικαστήρια ή διαδικασίες, που εξασφαλίζουν, κατόπιν αιτήματος θιγόμενου επενδυτή ή παρόχου υπηρεσιών, ταχεία επανεξέταση των διοικητικών αποφάσεων που επηρεάζουν την εγκατάσταση, τη διασυνοριακή παροχή υπηρεσιών ή την προσωρινή παρουσία φυσικών προσώπων για επιχειρηματικούς σκοπούς και, εφόσον δικαιολογείται, την επιβολή των κατάλληλων μέτρων αποκατάστασης. Στις περιπτώσεις που οι εν λόγω διαδικασίες δεν είναι ανεξάρτητες από την υπηρεσία στην οποία έχει ανατεθεί η σχετική διοικητική απόφαση, τα συμβαλλόμενα μέρη εξασφαλίζουν ότι οι εν λόγω διαδικασίες όντως παρέχουν δυνατότητα αντικειμενικής και αμερόληπτης επανεξέτασης.3. Για να εξασφαλίζεται ότι τα μέτρα που σχετίζονται με απαιτούμενα τυπικά προσόντα και διαδικασίες, τεχνικά πρότυπα και απαιτήσεις αδειοδότησης δεν συνιστούν περιττά εμπόδια στις εμπορικές συναλλαγές στον τομέα των υπηρεσιών και να αναγνωρίζεται ταυτόχρονα το δικαίωμα θέσπισης κανονιστικών ρυθμίσεων και νέων κανονισμών σχετικά με την παροχή υπηρεσιών με σκοπό την επίτευξη δημόσιων πολιτικών στόχων, τα συμβαλλόμενα μέρη προσπαθούν να εξασφαλίσουν, ανάλογα με τον κάθε επιμέρους τομέα, ότι τα εν λόγω μέτρα:α) βασίζονται σε αντικειμενικά και διαφανή κριτήρια, όπως τα προσόντα και η ικανότητα παροχής υπηρεσιών καιβ) στην περίπτωση των διαδικασιών έκδοσης αδειών, δεν συνιστούν τα ίδια περιοριστικούς παράγοντες για την παροχή υπηρεσιών.4. Το παρόν άρθρο θα τροποποιηθεί, εάν κριθεί σκόπιμο, μετά τις διαβουλεύσεις μεταξύ των συμβαλλόμενων μερών, προκειμένου να ενσωματωθούν στην παρούσα συμφωνία τα αποτελέσματα των διαπραγματεύσεων βάσει της παραγράφου 4 του άρθρου VI της GATS ή τα αποτελέσματα παρόμοιων διαπραγματεύσεων που θα διεξαχθούν σε άλλα πολυμερή φόρουμ στα οποία θα συμμετάσχουν τα συμβαλλόμενα μέρη,


text: μόλις αρχίσουν να ισχύουν.Άρθρο 7.24ΔιακυβέρνησηΚάθε συμβαλλόμενο μέρος, στο βαθμό που είναι εφικτό, εξασφαλίζει ότι τα διεθνώς συμφωνημένα πρότυπα για τη ρύθμιση και την εποπτεία στον τομέα των χρηματοπιστωτικών υπηρεσιών και για την καταπολέμηση της φοροδιαφυγής και της φοροαποφυγής τίθενται σε ισχύ και εφαρμόζονται στο έδαφός του. Τέτοια διεθνώς συμφωνημένα πρότυπα, μεταξύ άλλων, είναι οι βασικές αρχές για την αποτελεσματική εποπτεία του τραπεζικού τομέα της Επιτροπής της Βασιλείας για την Εποπτεία του Τραπεζικού Τομέα, τα βασικά πρότυπα και μεθοδολογία για την εποπτεία του ασφαλιστικού τομέα, που εγκρίθηκαν στις 3 Οκτωβρίου 2003 στη Σιγκαπούρη, της Διεθνούς Ένωσης Εποπτών Ασφαλειών, οι στόχοι και αρχές των κανόνων για τις κινητές αξίες της Διεθνούς Οργάνωσης Επιτροπών Εποπτείας Χρηματιστηρίων, η συμφωνία για την ανταλλαγή φορολογικών πληροφοριών του Οργανισμού Οικονομικής Συνεργασίας και Ανάπτυξης (εφεξής ο "ΟΟΣΑ"), η δήλωση για τη διαφάνεια και την ανταλλαγή πληροφοριών για φορολογικούς σκοπούς της G20 και οι εννέα ειδικές συστάσεις για τη χρηματοδότηση της τρομοκρατίας της Ειδικής Ομάδας Χρηματοοικονομικής Δράσης.Υποτμήμα ΒΥπηρεσίες πληροφορικήςΆρθρο 7.25Υπηρεσίες πληροφορικής1. Κατά την απελευθέρωση των εμπορικών συναλλαγών στον τομέα των υπηρεσιών πληροφορικής σύμφωνα με τα τμήματα Β έως Δ, τα συμβαλλόμενα μέρη προσχωρούν στο μνημόνιο συμφωνίας που ορίζεται στις ακόλουθες παραγράφους.2. Ο CPC [30] 84, δηλαδή ο κώδικας των Ηνωμένων Εθνών που χρησιμοποιείται για την περιγραφή υπηρεσιών πληροφορικής και συναφών υπηρεσιών, καλύπτει τις βασικές λειτουργίες που χρησιμοποιούνται για την παροχή όλων των υπηρεσιών πληροφορικής και συναφών υπηρεσιών, συμπεριλαμβανομένων των προγραμμάτων πληροφορικής που ορίζονται ως τα σύνολα των οδηγιών που απαιτούνται για να λειτουργήσουν και να επικοινωνήσουν οι υπολογιστές (συμπεριλαμβανομένης της ανάπτυξης και της εφαρμογής τους), της επεξεργασίας και αποθήκευσης δεδομένων και συναφών υπηρεσιών, όπως π.χ. παροχή συμβουλών και υπηρεσίες κατάρτισης για το προσωπικό των πελατών. Οι τεχνολογικές εξελίξεις έχουν οδηγήσει στην αυξημένη προσφορά των εν λόγω υπηρεσιών με τη μορφή δέσμης ή πακέτου συναφών υπηρεσιών που μπορούν να περιλαμβάνουν ορισμένες ή όλες αυτές τις βασικές λειτουργίες. Για παράδειγμα, υπηρεσίες όπως οι ξένιες υπηρεσίες στον ιστό, οι υπηρεσίες άντλησης δεδομένων και οι τεχνολογίες πλέγματος συνιστούν συνδυασμό των βασικών λειτουργιών υπηρεσιών πληροφορικής, αντίστοιχα.3. Οι υπηρεσίες πληροφορικής και οι συναφείς υπηρεσίες, ανεξάρτητα από το εάν παρέχονται μέσω δικτύου, συμπεριλαμβανομένου του διαδικτύου, περιλαμβάνουν όλες τις υπηρεσίες που παρέχουν:α) συμβουλές, στρατηγική, ανάλυση, σχεδιασμό, εξειδίκευση, μελέτη, ανάπτυξη, εγκατάσταση, εφαρμογή, ολοκλήρωση, δοκιμή, διόρθωση σφαλμάτων, ενημέρωση, υποστήριξη, τεχνική βοήθεια ή διαχείριση υπολογιστών ή συστημάτων υπολογιστών·β) προγράμματα πληροφορικής και επιπλέον συμβουλές, στρατηγική, ανάλυση, σχεδιασμό, εξειδίκευση, μελέτη, ανάπτυξη, εγκατάσταση, εφαρμογή, ολοκλήρωση, δοκιμή, διόρθωση σφαλμάτων, αναβάθμιση, υποστήριξη, τεχνική βοήθεια, διαχείριση ή χρήση λογισμικού·γ) επεξεργασία δεδομένων, αποθήκευση δεδομένων, ξενισμός δεδομένων ή υπηρεσίες βάσης δεδομένων·δ) υπηρεσίες συντήρησης και επισκευής μηχανημάτων και εξοπλισμού γραφείου, συμπεριλαμβανομένων των ηλεκτρονικών υπολογιστών· ήε) υπηρεσίες κατάρτισης για το προσωπικό πελατών, που συνδέονται με προγράμματα υπολογιστών, υπολογιστές ή συστήματα υπολογιστών και δεν ταξινομούνται κάπου αλλού.4. Οι υπηρεσίες πληροφορικής και οι συναφείς υπηρεσίες καθιστούν εφικτή την παροχή άλλων υπηρεσιών, π.χ. τραπεζικών, τόσο με ηλεκτρονικά όσο και με άλλα μέσα. Τα συμβαλλόμενα μέρη αναγνωρίζουν ότι υπάρχει σημαντική διάκριση μεταξύ αφενός της υπηρεσίας διευκόλυνσης, π.χ. φιλοξενία ιστοσελίδων ή φιλοξενία εφαρμογών, και, αφετέρου, του περιεχομένου ή της βασικής υπηρεσίας που παρέχεται ηλεκτρονικά, π.χ.


text: τραπεζικές εργασίες, και ότι στις περιπτώσεις αυτές, η υπηρεσία περιεχομένου ή η βασική υπηρεσία δεν καλύπτεται από τον CPC 84.Υποτμήμα ΓΤαχυδρομεία και ταχυμεταφορέςΆρθρο 7.26Κανονιστικές αρχέςΤο αργότερο τρία έτη μετά την ημερομηνία έναρξης ισχύος της παρούσας συμφωνίας, προκειμένου να εξασφαλίζεται ότι ο ανταγωνισμός στις υπηρεσίες ταχυδρομείου και ταχυμεταφοράς οι οποίες δεν αποτελούν μονοπώλιο σε κάθε συμβαλλόμενο μέρος, η Επιτροπή Εμπορίου καθορίζει τις αρχές του ρυθμιστικού πλαισίου που εφαρμόζεται στις εν λόγω υπηρεσίες. Οι αρχές αυτές έχουν σκοπό την αντιμετώπιση ζητημάτων όπως πρακτικές αντίθετες προς τον ανταγωνισμό, καθολική υπηρεσία, μεμονωμένες άδειες και φύση της ρυθμιστικής αρχής [31].Υποτμήμα ΔΤηλεπικοινωνιακές υπηρεσίεςΆρθρο 7.27Πεδίο εφαρμογής και ορισμοί1. Το παρόν υποτμήμα καθορίζει τις αρχές του ρυθμιστικού πλαισίου για τις βασικές τηλεπικοινωνιακές υπηρεσίες [32], πλην των ραδιοτηλεοπτικών εκπομπών, που απελευθερώνονται σύμφωνα με τα τμήματα Β έως Δ του παρόντος κεφαλαίου.2. Για τους σκοπούς του παρόντος υποτμήματος:α) ως τηλεπικοινωνιακές υπηρεσίες νοούνται όλες οι υπηρεσίες που αποτελούνται από τη μετάδοση και λήψη ηλεκτρομαγνητικών σημάτων και δεν καλύπτουν την οικονομική δραστηριότητα που αποτελείται από την παροχή περιεχομένου που απαιτεί τηλεπικοινωνίες για τη μεταφορά του·β) ως δημόσια υπηρεσία μεταφοράς τηλεπικοινωνιών νοείται κάθε τηλεπικοινωνιακή υπηρεσία που απαιτείται από ένα συμβαλλόμενο μέρος, ρητώς ή στην πράξη, να διατεθεί στο ευρύ κοινό·γ) ως δημόσιο δίκτυο μεταφοράς τηλεπικοινωνιών νοείται η δημόσια υποδομή τηλεπικοινωνιών που καθιστά δυνατές τις τηλεπικοινωνίες μεταξύ δύο ή περισσότερων καθορισμένων σημείων απόληξης δικτύου·δ) ως ρυθμιστική αρχή στον τομέα των τηλεπικοινωνιών νοείται ο φορέας ή οι φορείς που είναι επιφορτισμένοι με τη νομοθετική ρύθμιση των τηλεπικοινωνιών που αναφέρονται στο παρόν υποτμήμα·ε) ως βασικές εγκαταστάσεις νοούνται οι εγκαταστάσεις δημόσιου δικτύου μεταφοράς τηλεπικοινωνιών ή υπηρεσιών που:i) παρέχονται αποκλειστικά ή κυρίως από έναν και μόνο προμηθευτή ή από περιορισμένο αριθμό προμηθευτών· καιii) δεν είναι δυνατόν να αντικατασταθούν από οικονομική ή τεχνική άποψη για την παροχή υπηρεσίας·στ) ως κύριος πάροχος στον τομέα των τηλεπικοινωνιών νοείται ένας πάροχος που έχει την ικανότητα να επηρεάζει σε σημαντικό βαθμό τους όρους συμμετοχής (όσον αφορά την τιμή και την παροχή) στη σχετική αγορά τηλεπικοινωνιακών υπηρεσιών ως αποτέλεσμα του ελέγχου ουσιωδών εγκαταστάσεων ή της χρησιμοποίησης της θέσης του στην αγορά·ζ) ως διασύνδεση νοείται η σύνδεση με παρόχους που παρέχουν δημόσια δίκτυα ή υπηρεσίες μεταφοράς τηλεπικοινωνιών ώστε να επιτρέπεται στους χρήστες ενός παρόχου να επικοινωνούν με τους χρήστες κάποιου άλλου παρόχου και να έχουν πρόσβαση σε υπηρεσίες που παρέχει κάποιος άλλος πάροχος, όταν αναλαμβάνονται συγκεκριμένες υποχρεώσεις·η) ως καθολική υπηρεσία νοείται το σύνολο των υπηρεσιών που πρέπει να καθίστανται διαθέσιμες σε όλους τους χρήστες στο έδαφος ενός συμβαλλόμενου μέρους ανεξάρτητα από τη γεωγραφική τους θέση και σε προσιτή τιμή [33]·θ) ως τελικός χρήστης νοείται ο τελικός καταναλωτής ή συνδρομητής μιας δημόσιας υπηρεσίας μεταφοράς τηλεπικοινωνιών, συμπεριλαμβανομένων των παρόχων υπηρεσιών εκτός από τους παρόχους υπηρεσιών δημόσιας μεταφοράς τηλεπικοινωνιών·ι) ως μεταχείριση που δεν εισάγει διακρίσεις νοείται η μεταχείριση που δεν είναι λιγότερο ευνοϊκή από εκείνη που χορηγείται σε οποιονδήποτε άλλο χρήστη ομοειδών δημόσιων δικτύων ή υπηρεσιών μεταφοράς τηλεπικοινωνιών υπό παρόμοιες συνθήκες· καιια) ως φορητότητα αριθμού νοείται η ικανότητα των τελικών χρηστών των δημόσιων υπηρεσιών μεταφοράς τηλεπικοινωνιών να διατηρούν, στην ίδια τοποθεσία, τους ίδιους αριθμούς τηλεφώνου χωρίς να υποβαθμίζεται


text: η ποιότητα, η αξιοπιστία ή η ευκολία χρήσης όταν οι χρήστες αλλάζουν πάροχο εντός της ίδιας κατηγορίας παρόχων δημόσιων υπηρεσιών μεταφοράς τηλεπικοινωνιών.Άρθρο 7.28Ρυθμιστική αρχή1. Η ρυθμιστική αρχή για τις τηλεπικοινωνιακές υπηρεσίες είναι νομικά διακριτή και δεν εξαρτάται λειτουργικά από πάροχο τηλεπικοινωνιακών υπηρεσιών.2. Στη ρυθμιστική αρχή χορηγούνται επαρκείς αρμοδιότητες για τη νομοθετική ρύθμιση του τομέα των τηλεπικοινωνιακών υπηρεσιών. Τα καθήκοντα που αναλαμβάνει η ρυθμιστική αρχή δημοσιοποιούνται σε εύκολα προσβάσιμη και σαφή μορφή, ιδίως όταν τα καθήκοντα αυτά ανατίθενται σε περισσότερους από έναν φορείς.3. Οι αποφάσεις της ρυθμιστικής αρχής και οι διαδικασίες που εφαρμόζονται από αυτήν είναι αντικειμενικές και ισχύουν έναντι όλων των συμμετεχόντων στην αγορά.Άρθρο 7.29Άδεια παροχής τηλεπικοινωνιακών υπηρεσιών1. Η παροχή υπηρεσιών επιτρέπεται, στο βαθμό που είναι εφικτό, με βάση μια απλουστευμένη διαδικασία έγκρισης.2. Μπορεί να απαιτηθεί άδεια για την αντιμετώπιση ζητημάτων χορήγησης συχνοτήτων, αριθμών και δικαιωμάτων διέλευσης. Οι όροι και οι προϋποθέσεις για την άδεια αυτή δημοσιοποιούνται.3. Όταν απαιτείται άδεια:α) δημοσιοποιούνται όλα τα κριτήρια αδειοδότησης και η εύλογη χρονική περίοδος που απαιτείται κανονικά για τη λήψη απόφασης σχετικά με την αίτηση άδειας·β) οι λόγοι για την άρνηση χορήγησης άδειας δημοσιοποιούνται στον αιτούντα γραπτώς κατόπιν σχετικού αιτήματος· καιγ) τα τέλη αδειοδότησης [34] που απαιτούνται από ένα συμβαλλόμενο μέρος για τη χορήγηση άδειας δεν υπερβαίνουν τις διοικητικές δαπάνες που κανονικά προκύπτουν στο πλαίσιο της διαχείρισης, του ελέγχου και της εφαρμογής των αδειών για τις οποίες υποβλήθηκε αίτηση [35].Άρθρο 7.30Ανταγωνιστικές διασφαλίσεις σε κύριους παρόχουςΘα εξακολουθήσουν να εφαρμόζονται κατάλληλα μέτρα για την παρεμπόδιση παρόχων υπηρεσιών που, μόνοι τους ή από κοινού, αποτελούν κύριους παρόχους υπηρεσιών από την ανάληψη ή τη συνέχιση πρακτικών που βλάπτουν τον ανταγωνισμό. Αυτές οι αντίθετες προς τον ανταγωνισμό πρακτικές περιλαμβάνουν ιδίως:α) τη συμμετοχή σε αντίθετες προς τον ανταγωνισμό αλληλοεπιχορηγούμενες δραστηριότητες [36]·β) τη χρήση πληροφοριών που λαμβάνονται από ανταγωνιστές κατά τρόπο που βλάπτει τον ανταγωνισμό· καιγ) τη μη έγκαιρη παροχή σε άλλους παρόχους υπηρεσιών πληροφοριών τεχνικού χαρακτήρα για βασικές εγκαταστάσεις και πληροφοριών εμπορικού χαρακτήρα που είναι απαραίτητες για την παροχή υπηρεσιών.Άρθρο 7.31Διασύνδεση1. Κάθε συμβαλλόμενο μέρος εξασφαλίζει ότι οι πάροχοι δημόσιων δικτύων ή υπηρεσιών μεταφοράς τηλεπικοινωνιών στο έδαφός του παρέχουν, άμεσα ή έμμεσα εντός του ίδιου εδάφους, στους παρόχους δημόσιων υπηρεσιών μεταφοράς τηλεπικοινωνιών του άλλου συμβαλλόμενου μέρους, τη δυνατότητα διαπραγμάτευσης της διασύνδεσης. Η διασύνδεση πρέπει κατ’ αρχήν να συμφωνηθεί με βάση εμπορικές διαπραγματεύσεις μεταξύ των ενδιαφερόμενων εταιρειών.2. Οι ρυθμιστικές αρχές εξασφαλίζουν ότι οι πάροχοι που αποκτούν πληροφορίες από κάποια άλλη επιχείρηση κατά τη διάρκεια διαδικασίας διαπραγμάτευσης των ρυθμίσεων διασύνδεσης χρησιμοποιούν τις πληροφορίες αυτές αποκλειστικά και μόνο για το σκοπό τον οποίο παρασχέθηκαν και σέβονται πάντα την εμπιστευτικότητα των πληροφοριών που μεταδίδονται ή αποθηκεύονται.3. Η διασύνδεση με κύριο φορέα παροχής υπηρεσιών διασφαλίζεται σε οποιοδήποτε τεχνικά εφικτό σημείο του δικτύου. Η διασύνδεση αυτή πραγματοποιείται:α) με όρους, προϋποθέσεις (συμπεριλαμβανομένων των τεχνικών προτύπων και προδιαγραφών) και τιμές που δεν εισάγουν διακρίσεις, και με ποιότητα που δεν είναι λιγότερο ευνοϊκή από την ποιότητα που προβλέπεται για ομοειδείς υπηρεσίες του εν λόγω φορέα ή για ομοειδείς υπηρεσίες μη συνδεδεμένων παρόχων υπηρεσιών ή θυγατρικών ή άλλων συνδεδεμένων εταιρειών·β) εγκαίρως, με όρους, προϋποθέσεις (συμπεριλαμβανομένων των τεχνικών προτύπων και προδιαγραφών) και


text: τιμές βασιζόμενα στο κόστος που είναι διαφανή, εύλογα ως προς την οικονομική σκοπιμότητα, και επαρκώς λεπτομερή, ώστε ο πάροχος υπηρεσιών να μη χρειάζεται να πληρώσει για συστατικά ή εγκαταστάσεις του δικτύου που δεν απαιτούνται για την παρεχόμενη υπηρεσία· καιγ) κατόπιν αιτήματος, σε σημεία επιπλέον των σημείων απόληξης του δικτύου στα οποία έχει πρόσβαση η πλειονότητα των χρηστών, με την καταβολή ποσού που αντανακλά το κόστος κατασκευής των αναγκαίων συμπληρωματικών εγκαταστάσεων.4. Οι διαδικασίες που εφαρμόζονται για τη διασύνδεση με κύριο πάροχο δημοσιοποιούνται.5. Οι κύριοι πάροχοι δημοσιοποιούν είτε τις συμφωνίες διασύνδεσής τους είτε τις προσφορές διασύνδεσης αναφοράς τους [37].Άρθρο 7.32Φορητότητα αριθμούΚάθε συμβαλλόμενο μέρος εξασφαλίζει ότι οι πάροχοι δημόσιων υπηρεσιών μεταφοράς τηλεπικοινωνιών στο έδαφός του, εκτός από τους παρόχους υπηρεσιών φωνητικής τηλεφωνίας μέσω του Πρωτοκόλλου Internet (VOIP), παρέχουν φορητότητα αριθμού, στο βαθμό που είναι εφικτό από τεχνική άποψη, και υπό εύλογους οικονομικούς όρους και προϋποθέσεις.Άρθρο 7.33Χορήγηση και χρήση ανεπαρκών πόρων1. Οι διαδικασίες για την κατανομή και τη χρήση ανεπαρκών πόρων, συμπεριλαμβανομένων των συχνοτήτων, των αριθμών και των δικαιωμάτων διέλευσης, εφαρμόζονται με αντικειμενικό, έγκαιρο, διαφανή τρόπο και χωρίς διακρίσεις.2. Η τρέχουσα κατάσταση όσον αφορά τις εκχωρημένες ζώνες συχνοτήτων δημοσιοποιείται, αλλά δεν απαιτούνται λεπτομερή στοιχεία ταυτοποίησης των συχνοτήτων που έχουν εκχωρηθεί για ειδική χρήση από το κράτος.Άρθρο 7.34Καθολική υπηρεσία1. Κάθε συμβαλλόμενο μέρος έχει το δικαίωμα να καθορίζει το είδος των υποχρεώσεων παροχής καθολικής υπηρεσίας που επιθυμεί να διατηρήσει.2. Αυτές καθαυτές οι υποχρεώσεις δεν θα θεωρούνται αντι-ανταγωνιστικές, υπό τον όρο ότι εκπληρώνονται κατά τρόπο διαφανή και αντικειμενικό, ο οποίος συν τοις άλλοις δεν εισάγει διακρίσεις. Οι υποχρεώσεις αυτές εκπληρώνονται επίσης με ουδέτερο τρόπο όσον αφορά τον ανταγωνισμό και δεν είναι περισσότερο επαχθείς απ’ όσο απαιτείται για το είδος της καθολικής υπηρεσίας που καθορίζεται από κάθε συμβαλλόμενο μέρος.Άρθρο 7.35Εμπιστευτικότητα των πληροφοριώνΚάθε συμβαλλόμενο μέρος κατοχυρώνει το απόρρητο των τηλεπικοινωνιών και των συναφών δεδομένων κίνησης μέσω δημόσιου δικτύου τηλεπικοινωνιών και διαθέσιμων στο κοινό υπηρεσιών τηλεπικοινωνιών, χωρίς να περιορίζει το εμπόριο στον τομέα των υπηρεσιών.Άρθρο 7.36Επίλυση των διαφορών στον τομέα των τηλεπικοινωνιώνΠροσφυγή1. Κάθε συμβαλλόμενο μέρος εξασφαλίζει ότι:α) οι πάροχοι υπηρεσιών έχουν πρόσβαση σε ρυθμιστική αρχή ή άλλον αρμόδιο φορέα του συμβαλλόμενου μέρους για την επίλυση διαφορών μεταξύ παρόχων υπηρεσιών ή μεταξύ παρόχων υπηρεσιών και χρηστών, όσον αφορά τα θέματα που περιλαμβάνονται στο παρόν υποτμήμα· καιβ) στην περίπτωση διαφοράς που προκύπτει μεταξύ παρόχων δημόσιων δικτύων ή υπηρεσιών μεταφοράς τηλεπικοινωνιών σε σχέση με δικαιώματα και υποχρεώσεις που απορρέουν από το παρόν υποτμήμα, η οικεία ρυθμιστική αρχή, κατόπιν αιτήματος ενός από τα μέρη της διαφοράς, εκδίδει δεσμευτική απόφαση για την επίλυση της διαφοράς το ταχύτερο δυνατό και, σε κάθε περίπτωση, εντός εύλογου χρονικού διαστήματος.Προσφυγή και δικαστικός έλεγχος2. Κάθε πάροχος υπηρεσιών του οποίου τα προστατευόμενα από το νόμο συμφέροντα θίγονται λόγω μιας απόφασης την οποία έλαβε μια ρυθμιστική αρχή:α) έχει το δικαίωμα προσφυγής κατά της συγκεκριμένης απόφασης, ενώπιον οργάνου προσφυγής [38]. Εάν το όργανο προσφυγής δεν έχει δικαιοδοτικό χαρακτήρα, αιτιολογεί πάντοτε εγγράφως την απόφασή του και η απόφασή του υπόκεινται σε αναθεώρηση από αμερόληπτη και ανεξάρτητη δικαστική αρχή. Οι αποφάσεις που λαμβάνονται από τα όργανα προσφυγής εφαρμόζονται με αποτελεσματικό τρόπο· καιβ) μπορεί να επιτύχει


text: την επανεξέταση της απόφασης από αμερόληπτη και ανεξάρτητη δικαστική αρχή του συμβαλλόμενου μέρους. Κανένα συμβαλλόμενο μέρος δεν δύναται να επιτρέπει ένα αίτημα για δικαστικό έλεγχο να αποτελέσει αιτία μη τήρησης της απόφασης της ρυθμιστικής αρχής, εκτός εάν η αρμόδια δικαστική αρχή αναστείλει τη συγκεκριμένη απόφαση.Υποτμήμα ΕΧρηματοπιστωτικές υπηρεσίεςΆρθρο 7.37Πεδίο εφαρμογής και ορισμοί1. Στο παρόν υποτμήμα καθορίζονται οι αρχές του ρυθμιστικού πλαισίου που εφαρμόζεται για το σύνολο των χρηματοπιστωτικών υπηρεσιών οι οποίες απελευθερώνονται δυνάμει των τμημάτων Β έως Δ.2. Για τους σκοπούς του παρόντος υποτμήματος:ως χρηματοπιστωτική υπηρεσία νοείται οποιαδήποτε υπηρεσία χρηματοπιστωτικής φύσης που προσφέρεται από φορέα παροχής χρηματοπιστωτικών υπηρεσιών συμβαλλόμενου μέρους. Στις χρηματοπιστωτικές υπηρεσίες περιλαμβάνονται οι ακόλουθες δραστηριότητες:α) Ασφαλιστικές και συναφείς με ασφάλειες υπηρεσίες:i) άμεση ασφάλιση (συμπεριλαμβανομένης της συνασφάλισης):A) ζωής·B) άλλη·ii) αντασφάλιση και υπαναχώρηση·iii) ασφαλιστική διαμεσολάβηση, όπως υπηρεσίες μεσιτείας και πρακτορείας ασφαλειών· καιiv) επικουρικές ασφαλιστικές υπηρεσίες, όπως παροχή συμβουλών, αναλογιστικές μελέτες, εκτίμηση κινδύνου και διακανονισμός αποζημιώσεων· καιβ) Τραπεζικές και άλλες χρηματοπιστωτικές υπηρεσίες (εκτός των ασφαλίσεων):i) αποδοχή καταθέσεων και άλλων ανταποδόσιμων ποσών από το κοινό·ii) κάθε μορφής δανειοδότηση, συμπεριλαμβανομένης της καταναλωτικής πίστης, των ενυπόθηκων πιστώσεων, της διαχείρισης επιχειρηματικών απαιτήσεων και της χρηματοδότησης εμπορικών συναλλαγών·iii) χρηματοδοτική μίσθωση·iv) όλες οι υπηρεσίες πληρωμής και μεταβίβασης χρημάτων, συμπεριλαμβανομένων των πιστωτικών και χρεωστικών καρτών, των ταξιδιωτικών και τραπεζικών επιταγών·v) εγγυήσεις και αναλήψεις υποχρεώσεων·vi) συναλλαγές για ίδιο λογαριασμό ή για λογαριασμό πελατών είτε στο χρηματιστήριο είτε σε εξωχρηματιστηριακές αγορές ή με άλλο τρόπο για:A) τίτλους χρηματαγοράς (συμπεριλαμβανομένων των επιταγών, των συναλλαγματικών και των πιστοποιητικών καταθέσεων)·B) αγορές συναλλάγματος·Γ) παράγωγα προϊόντα, συμπεριλαμβανομένων, μεταξύ άλλων, των προθεσμιακών συμβολαίων και των συμβολαίων με δικαίωμα προαίρεσης·Δ) συναλλαγματικές ισοτιμίες και επιτόκιο, συμπεριλαμβανομένων προϊόντων όπως οι συμφωνίες ανταλλαγής και οι προθεσμιακές συμφωνίες επιτοκίου·Ε) μεταβιβάσιμες κινητές αξίες· καιΣΤ) άλλους διαπραγματεύσιμους τίτλους και χρηματοοικονομικά στοιχεία ενεργητικού, συμπεριλαμβανομένων των ράβδων χρυσού ή αργύρου·vii) συμμετοχή στην έκδοση κάθε είδους χρεογράφων, συμπεριλαμβανομένων της ανάληψης, της έκδοσης και της πρακτόρευσης (είτε σε δημόσιο είτε σε ιδιωτικό επίπεδο) και παροχή υπηρεσιών σχετικών με τέτοιου είδους εκδόσεις·viii) χρηματομεσιτεία·ix) διαχείριση περιουσιακών στοιχείων, όπως διαχείριση ρευστών ή χαρτοφυλακίου, διαχείριση συλλογικών επενδύσεων κάθε είδους, διαχείριση συνταξιοδοτικών ταμείων, υπηρεσίες παρακαταθηκών και καταθέσεων υπό εποπτεία·x) υπηρεσίες διακανονισμού και εκκαθάρισης περιουσιακών στοιχείων, συμπεριλαμβανομένων των χρεογράφων, των παράγωγων προϊόντων και άλλων διαπραγματεύσιμων τίτλων·xi) παροχή και μεταφορά χρηματοπιστωτικών πληροφοριών και λογισμικού επεξεργασίας χρηματοπιστωτικών δεδομένων και συναφές λογισμικό· καιxii) υπηρεσίες παροχής συμβουλών, διαμεσολάβησης και άλλες επικουρικές χρηματοπιστωτικές υπηρεσίες σχετικές με το σύνολο των δραστηριοτήτων που αναφέρονται στα στοιχεία i) έως xi), συμπεριλαμβανομένων της αξιολόγησης και της ανάλυσης της πιστοληπτικής ικανότητας, της έρευνας και των συμβουλών για επενδύσεις και συγκρότηση χαρτοφυλακίων, της παροχής συμβουλών για εξαγορές καθώς και για αναδιάρθρωση και στρατηγική επιχειρήσεων.ως φορέας παροχής χρηματοπιστωτικών υπηρεσιών νοείται κάθε φυσικό ή νομικό πρόσωπο ενός συμβαλλόμενου μέρους που επιδιώκει να παρέχει ή παρέχει χρηματοπιστωτικές υπηρεσίες και δεν περιλαμβάνει δημόσιο φορέα.ως δημόσιος φορέας νοείται:α) διοικητική αρχή, κεντρική τράπεζα ή νομισματική αρχή συμβαλλόμενου μέρους, ή φορέας που ανήκει σε συμβαλλόμενο μέρος ή ελέγχεται από αυτό, ο οποίος έχει επιφορτισθεί κυρίως με την εκτέλεση διοικητικών λειτουργιών ή δραστηριοτήτων προς εξυπηρέτηση σκοπών του δημοσίου, μη συμπεριλαμβανομένων των φορέων που ασχολούνται, κυρίως, με την παροχή χρηματοπιστωτικών υπηρεσιών εμπορικού χαρακτήρα· ήβ)


text: ιδιωτικός φορέας επιφορτισμένος με λειτουργίες οι οποίες κανονικά εκτελούνται από κεντρική τράπεζα ή νομισματική αρχή, όταν ασκεί αυτές τις λειτουργίες.ως νέες χρηματοπιστωτικές υπηρεσίες νοούνται οι υπηρεσίες χρηματοπιστωτικού χαρακτήρα, συμπεριλαμβανομένων των υπηρεσιών που έχουν σχέση με υφιστάμενα και νέα προϊόντα ή με τον τρόπο παράδοσης ενός προϊόντος, οι οποίες δεν παρέχονται από κανέναν φορέα παροχής χρηματοπιστωτικών υπηρεσιών στο έδαφος ενός συμβαλλόμενου μέρους, παρέχονται όμως στο έδαφος του άλλου συμβαλλόμενου μέρους.Άρθρο 7.38Μέτρα προληπτικής εποπτείας [39]1. Κάθε συμβαλλόμενο μέρος μπορεί να θεσπίζει ή να διατηρεί μέτρα για προληπτικούς λόγους [40]· μεταξύ άλλων για τους εξής:α) την προστασία των επενδυτών, των καταθετών, των συμμετεχόντων στη χρηματοπιστωτική αγορά ή των προσώπων τα οποία έχουν καταπιστευματική αξίωση έναντι του παρόχου χρηματοπιστωτικών υπηρεσιών· καιβ) τη διαφύλαξη της ακεραιότητας και της σταθερότητας του χρηματοπιστωτικού συστήματος του συμβαλλόμενου μέρους.2. Τα μέτρα αυτά δεν είναι περισσότερο επαχθή απ’ όσο απαιτείται για την επίτευξη του στόχου τους και, όταν δεν συμφωνούν με τις λοιπές διατάξεις της παρούσας συμφωνίας, δεν χρησιμοποιούνται ως μέσον αποφυγής, εκ μέρους των συμβαλλόμενων μερών, των δεσμεύσεων ή των υποχρεώσεων που υπέχουν δυνάμει των εν λόγω διατάξεων.3. Καμία διάταξη της παρούσας συμφωνίας δεν θεωρείται ότι απαιτεί από τα συμβαλλόμενα μέρη να αποκαλύπτουν πληροφορίες σχετικά με επιχειρηματικές υποθέσεις και λογαριασμούς μεμονωμένων καταναλωτών ή πληροφορίες εμπιστευτικού χαρακτήρα ή πληροφορίες χαρακτηρισμένες ως ιδιόκτητες, τις οποίες έχουν στην κατοχή τους δημόσιοι φορείς.4. Με την επιφύλαξη των λοιπών μέσων για την προληπτική εποπτεία της διασυνοριακής παροχής χρηματοπιστωτικών υπηρεσιών, ένα συμβαλλόμενο μέρος μπορεί να ζητήσει την καταγραφή των διασυνοριακών παρόχων χρηματοπιστωτικών υπηρεσιών του άλλου συμβαλλόμενου μέρους και των χρηματοπιστωτικών μέσων.Άρθρο 7.39ΔιαφάνειαΤα συμβαλλόμενα μέρη αναγνωρίζουν τη σημασία που έχει η διαφάνεια των ρυθμίσεων και των πολιτικών που διέπουν τις δραστηριότητες των παρόχων χρηματοπιστωτικών υπηρεσιών για τη διευκόλυνση της πρόσβασης και της άσκησης δραστηριότητας των αλλοδαπών παρόχων χρηματοπιστωτικών υπηρεσιών στις αγορές των συμβαλλόμενων μερών. Κάθε συμβαλλόμενο μέρος αναλαμβάνει την υποχρέωση να προωθεί τη διαφάνεια των ρυθμίσεων στον τομέα των χρηματοπιστωτικών υπηρεσιών.Άρθρο 7.40Αυτορρυθμιζόμενες οργανώσειςΣτις περιπτώσεις που ένα συμβαλλόμενο μέρος απαιτεί υπαγωγή, συμμετοχή ή πρόσβαση, σε αυτορρυθμιζόμενη οργάνωση, σε χρηματιστήριο αξιών, σε αγορά κινητών αξιών ή προθεσμιακή αγορά, σε οργανισμό συμψηφισμού τίτλων ή σε οποιονδήποτε άλλο οργανισμό ή ένωση, για να μπορέσουν οι πάροχοι χρηματοπιστωτικών υπηρεσιών του άλλου συμβαλλόμενου μέρους να παράσχουν χρηματοπιστωτικές υπηρεσίες επί ίσοις όροις με τους φορείς χρηματοπιστωτικών υπηρεσιών του συμβαλλόμενου μέρους, ή στις περιπτώσεις που το συμβαλλόμενο μέρος παρέχει άμεσα ή έμμεσα στα εν λόγω νομικά πρόσωπα προνόμια ή πλεονεκτήματα για την παροχή χρηματοπιστωτικών υπηρεσιών, το συμβαλλόμενο μέρος διασφαλίζει ότι η εν λόγω αυτορρυθμιζόμενη οργάνωση τηρεί τις υποχρεώσεις των άρθρων 7.6, 7.8, 7.12 και 7.14.Άρθρο 7.41Συστήματα πληρωμών και συμψηφισμούΥπό τους όρους και προϋποθέσεις στις οποίες υπόκειται η χορήγηση εθνικής μεταχείρισης, κάθε συμβαλλόμενο μέρος παρέχει στους φορείς παροχής χρηματοπιστωτικών υπηρεσιών του άλλου συμβαλλόμενου μέρους που είναι εγκατεστημένοι στο έδαφός του πρόσβαση στα συστήματα πληρωμών και συμψηφισμού που διαχειρίζονται δημόσια νομικά πρόσωπα, και στα επίσημα μέσα χρηματοδότησης και επαναχρηματοδότησης που είναι διαθέσιμα στο πλαίσιο των συνήθων εμπορικών πράξεων. Το παρόν άρθρο δεν έχει σκοπό να παράσχει πρόσβαση στις δυνατότητες δανεισμού έσχατης ανάγκης των συμβαλλόμενων μερών.Άρθρο 7.42Νέες